hotchpotch/miracl-hf-unified huggingface dataset:
ম্যাগনাস কার্লসেন
ভেন ম্যাগনাস ওয়েন কার্লসেন (; জন্ম: ৩০ নভেম্বর, ১৯৯০) ভেস্টফোল্ড অঞ্চলের টন্সবার্গে জন্মগ্রহণকারী বিখ্যাত নরওয়েজীয় দাবাড়ু ও গ্র্যান্ডমাস্টার। মাত্র ১৯ বছর বয়সে তিনি বিশ্বের সর্বকনিষ্ঠ ১নং দাবা খেলোয়াড়ের মর্যাদা পান ও বর্তমান বিশ্ব দাবা চ্যাম্পিয়ন হিসেবে আসীন। তার সর্বোচ্চ রেটিং হচ্ছে ২৮৭২ যা দাবার ইতিহাসে সর্বোচ্চ রেটিং।
শৈশবকাল থেকেই আক্রমণাত্মক ভঙ্গীমায় খেলায় অভ্যস্ত ম্যাগনাস কার্লসেন পরবর্তীকালে নিজেকে আরও উন্নয়ন ঘটিয়ে বিশ্বমানের খেলোয়াড়ে রূপান্তরিত হন। তিনি অন্যান্য শীর্ষস্থানীয় খেলোয়াড়দের ন্যায় শুরু করার জন্য প্রস্তুতিতে বিশ্বাসী নন এবং বিভিন্ন ধরনের সূচনা করে খেলা শুরু করেন যা প্রতিপক্ষ খেলোয়াড়ের কাছে বেশ কঠিন ও বিভ্রান্তিতে পড়তে হয়। দাবার ঘুটির অবস্থানে প্রভূত্ব ও শেষদিকের পরাক্রমের ফলেই সাবেক বিশ্ব চ্যাম্পিয়ন হোসে রাউল কাপাব্লাঙ্কা, ভাসিলি স্মাইস্লোভ ও আনাতলি কারপভের ন্যায় খেলোয়াড়গণ তার সাথে ড্র করতে বাধ্য হয়েছিলেন।
প্রকৌশলী দম্পতি সিগ্রান ওয়েন এবং হেনরিক আলবার্ট কার্লসেনের সন্তান ম্যাগনাস কার্লসেন নরওয়ের টন্সবার্গে জন্মগ্রহণ করেন। পরিবারটি ফিনল্যান্ডের ইস্পু এলাকায় অবস্থানের পর বেলজিয়ামের ব্রাসেলসে চলে যান। তারপর তারা ১৯৯৮ সালে নরওয়েতে ফিরে আসেন ও বেরামে বসবাস করতে থাকে। পুণরায় তারা হ্যাজলামে চলে যান। খুব ছোট অবস্থাতেই তার বুদ্ধিমত্তার প্রকাশ ঘটে। দুই বছর বয়সেই ৫০ অংশের জিগস পাজল সমাধান করতে পেরেছিলেন। চার বছর বয়সেই ১০-১৪ বছর বয়সীদের উপযোগী লেগো সেট সাজাতে পেরেছেন।
পাঁচ বছর বয়সে কার্লসেনের বাবা তাকে কিভাবে দাবা খেলতে হয় - এ বিষয়ে শিক্ষা দেন। কিন্তু তিনি শুধুমাত্র কৌতূহলের বশবর্তী হয়েই তাকে শিক্ষা দিয়েছিলেন। বেন্ট লারসেনের "ফাইন্ড দ্য প্ল্যান" শিরোনামের দাবাবিষয়ক বই প্রথম পড়েন। প্রারম্ভিক সময়ে দাবায় দক্ষতা অর্জনের জন্য একসময় কার্লসেন চাল ফেলার জন্য একাকী ঘন্টার পর ঘন্টা ব্যয় করেছেন, যোগসূত্রের সন্ধান করেছেন, পুণরায় খেলেছেন এবং বাবার নির্দেশিত পন্থায় অবস্থান নিয়েছেন।
১৯৯৯ সালে নরওয়েজীয় দাবা চ্যাম্পিয়নশীপে শিশু বিভাগে কার্লসেন আট বছর ৭ মাস বয়সে প্রথমবারের মতো দাবা প্রতিযোগিতায় অংশগ্রহণ করেন। ১১ রাউন্ডের খেলায় তিনি সাড়ে ছয় পয়েন্ট লাভ করেছিলেন।
অসাধারণ প্রতিভাশীল দাবাড়ু কার্লসেন ২০০৪ সালে মাত্র ১৩ বছর ১৪৮ দিন বয়সে গ্র্যান্ডমাস্টার পদবী লাভ করেন। এরফলে তিনি ঐ সময়ে দাবার ইতিহাসে দ্বিতীয় সর্বকনিষ্ঠ গ্র্যান্ডমাস্টারের মর্যাদা লাভ করেন যদিও তিনি তৃতীয় সর্বকনিষ্ঠ দাবাড়ু ছিলেন। ১ জানুয়ারি, ২০১০ তারিখে ১৯ বছর ৩২ দিন বয়সে সর্বকনিষ্ঠ দাবা খেলোয়াড় হিসেবে বিশ্বের ১নং র‌্যাঙ্কিং লাভ করেন। জানুয়ারি ২০১৩ সালে ফিদে র‌েটিং তালিকায় কার্লসেনের এলো রেটিং পৌঁছে ২৮৬১ যা দাবার ইতিহাসে সর্বোচ্চ পর্যায়ের। নভেম্বর, ২০১৩ সালে বিশ্ব দাবা চ্যাম্পিয়নশীপে তিনি বিশ্বনাথন আনন্দকে পরাভূত করে নতুন বিশ্ব দাবা চ্যাম্পিয়ন হন।সর্বশেষ নভেম্ববর, ২০১৬ বিশ্ব দাবা চ্যাম্পিওনশিপে তিনি ইউক্রেনের সের্গেই কারজাকিনকে হারিয়ে বর্তমানেও বিশ্ব দাবা চ্যাম্পিয়ন হয়ে আছেন। তাকে তার এই অমিত দাবা প্রতিভার জন্য মোজার্ট অফ চেস বলা হয়।
সোলুখুম্বু জেলা
সোলুখুম্বু জেলা (, হচ্ছে নেপালের পূর্বাঞ্চল বিকাস ক্ষেত্রের সগরমাথা অঞ্চলের একটি জেলা। নামানুসারে , এই জেলা দুটি উপঅঞ্চল সোলু ও খুম্বু নিয়ে গঠিত। এই জেলার আয়তন ৩৩১২ বর্গকিমি। ২০০১ সালের আদমশুমারি অনুসারে এ জেলার লোকসংখ্যা ১০৭,৬৮৬ জন এবং ২০১১ সালের শুমারি অনুসারে ১০৫,৮৮৬ জন।
এই জেলার উত্তরপ্রান্তে হিমালয় এবং সগরমাথা রাষ্ট্রীয় নিকুঞ্জ অবস্থিত।
কনস্টান্টিনোপল
কনস্টান্টিনোপল (; ; ; and modern ) শহরটি ছিল রোমান সাম্রাজ্য, বাইজেন্টাইন সাম্রাজ্য, ল্যাটিন সাম্রাজ্য ও উসমানীয় সাম্রাজ্যের রাজধানী। ৩২৪ খ্রিষ্টাব্দে সাবেক বাইজেন্টিয়ামে সম্রাট কন্সটান্টাইন কর্তৃক এটি পুনরায় উদ্বোধন করা হয়। তার নামে এটির নামকরণ করা হয় ও ৩৩০ এর ১১ মে উৎসর্গিত হয়। ১২ শতকে এটি ইউরোপের সর্ববৃহৎ ও সর্বাপেক্ষা ধনী শহর ছিল।
কনস্টান্টিনোপলের পূর্বনাম ছিল বাইজান্টিয়াম। সম্রাট কন্সটান্টাইন যখন এখানে রোমান সাম্রাজ্যের রাজধানী সরিয়ে আনেন তখন এই শহরের নামকরন করেন কনস্টান্টিনোপল যার অর্থ কন্সটান্টাইনের শহর।
সম্রাট কন্সটান্টাইনের সময়ের বহু আগে থেকেই এই শহর অত্যন্ত গুরুত্বপূর্ণ ছিল। কারন এটি ছিল ভূমধ্যসাগর ও কৃষ্ণসাগরের মধ্যে সংযোগ স্থাপনকারী বসফরাস প্রনালির তীরে অবস্থিত। ধারনা করা হয় খ্রিস্টপূর্ব সপ্তম শতকে মেগাররা এখানে চালসেডন(Chalcedon) নামে একটি শহর স্থাপন করে। এটি অবস্থিত ছিল বসফরাসের অপর পারে। পরবর্তীতে মেগারদের এক গোত্রপ্রধান বাইজাস এর নামে বাইজান্টিয়াম শহরটি স্থাপিত হয়। এই বিষয়ে হেরোডোটাস থেকে শুরু করে অনেক গ্রিক ও রোমান ইতিহাসবিদ অনেক তথ্য রেখে গেছেন।
দীর্ঘকাল ধরে এই শহরের মূল গুরুত্ব ছিল বাণিজ্যবন্দর হিসেবে। দ্বিতীয় শতকের শেষ দিকে সম্রাট সেপ্তিমিয়াস সেভারাস তার প্রতিদ্বন্দ্বী পেসিনিয়াস নিগারকে হারানোর পর এই শহরের অনেক ক্ষতি সাধন করেন। কন্সটান্টাইন যখন রোমান সাম্রাজ্যের নতুন রাজধানীর জন্য জায়গা অনুসন্ধান করছিলেন তখন শুরুতে আরও অন্যান্য শহরের কথাও চিন্তা করেছিলেন। ৩২৪ খ্রিস্টাব্দেও এটি গ্রামের মত ছিল। অনেকটা হঠাৎ করেই তিনি এখানে রাজধানী স্থাপন করেন। খ্রিষ্টান ঐতিহাসিকগণ অলৌকিক প্রভাবের কথা বলেছেন।
রাজধানী হবার পরই এই শহরের অভুতপুরব উন্নতি ঘটে। চতুর্থ শতকের শুরুতে এখানে দুই লক্ষাধিক লোক বাস করত। পূর্ব রোমান সাম্রাজ্য যতদিন গুরুত্বপূর্ণ ছিল ততদিন এই শহরও জৌলুশময় ছিল। কিন্তু ১২০৪ সালে চতুর্থ ক্রুসেডের সময় ক্রুসেডাররা এই শহরের ব্যাপক ক্ষতি করে। পরবর্তী ২০০ বছর এই শহর অধঃপতনের দিকেই ছিল। তবে খ্রিষ্টান ধর্মের একটি প্রধান শহর হিসেবে এর গুরুত্ব সবসময়ই ছিল। এই শহরের প্রতিরক্ষা পদ্ধতিও ছিল অত্যন্ত দৃঢ়। তাই আরব ও তুর্কিরা বহু শতাব্দী ধরে চেস্টা করেও এই শহর দখল করতে পারে নি। অবশেষে ১৪৫৩ সালে সুলতান দ্বিতীয় মাহমুদ এই শহরটি দখল করেন এবং ওসমানীয় সালতানাতের নতুন রাজধানী হিসেবে ঘোষণা করেন।
ক্রেডল টেলস অফ হিন্দুইজম
ক্রেডল টেলস অফ হিন্দুইজম (ইংরেজি: Cradle Tales of Hinduism) (১৯০৭) হল ভগিনী নিবেদিতার লেখা একটি বই।
১৮৯৮ সালে নিবেদিতা ভারতে আসেন। স্বামী বিবেকানন্দের বন্ধু ও শিষ্য জোসেফিন ম্যাকলাউড বিবেকানন্দকে জিজ্ঞাসা করেছিলেন, তিনি কীভাবে তাঁকে সাহায্য করতে পারেন। বিবেকানন্দ বলেছিলেন, "ভারতকে ভালবেসে"। নিবেদিতা ভারতীয় সংস্কৃতি সম্পর্কে পাশ্চাত্য জগৎকে পরিচিত করাতে চেয়েছিলেন। এই জন্যই তিনি এই বইটি রচনা করেন। এটি হিন্দু পৌরাণিক সাহিত্যের একটি মুখবন্ধ এবং পুরাণ থেকেই এই বইয়ের গল্পগুলি সংকলিত হয়েছে।
এই বইয়ের অন্তর্ভুক্ত গল্পগুলি হল–
মারিয়ানো আন্দুহার
মারিয়ানো গঞ্জালো আন্দুহার (; জন্ম ৩০ জুলাই ১৯৮৩) একজন আর্জেন্টিনীয় পেশাদার ফুটবলার যিনি সিরি এ এর ক্লাব নাপোলির হয়ে গোলরক্ষক হিসেবে খেলেন।
অ্যান ইন্ডিয়ান স্টাডি অফ লাভ অ্যান্ড ডেথ
অ্যান ইন্ডিয়ান স্টাডি অফ লাভ অ্যান্ড ডেথ (ইংরেজি: An Indian Study of Love and Death) (১৯০৮) হল ভগিনী নিবেদিতার লেখা একটি বই।
১৮৯৮ সালে নিবেদিতা ভারতে আসেন। স্বামী বিবেকানন্দের বন্ধু তথা শিষ্য জোসেফিন ম্যাকলাউড বিবেকানন্দকে জিজ্ঞাসা করেছিলেন, তিনি কীভাবে তাঁকে সাহায্য করতে পারেন। বিবেকানন্দ উত্তরে বলেছিলেন, "ভারতকে ভালবেসে"। এই সময় নিবেদিতা ভারতের ইতিহাস, সংস্কৃতি, প্রথা রীতিনীতি ইত্যাদি নিয়ে একাধিক বই লিখেছিলেন। এই বইটি "অ্যান ইন্ডিয়ান স্টাডি অফ লাভ অ্যান্ড ডেথ" তারই অন্যতম।
নিবেদিতা এই বইটিকে কয়েকটি অধ্যায়ে ভাগ করেছিলেন। প্রথম কয়েকটি অধ্যায়ে রয়েছে ("মেডিটেশন" অংশ) "আত্মা", "প্রেম", "আন্তরিক সৌকর্য" ও "শান্তি" সম্পর্কে ধ্যান। পরে আত্মা ও প্রেমিকের সম্পর্ক আলোচিত হয়েছে। শেষে মৃত ব্যক্তির সম্মানে হিন্দুদের আয়োজিত অনুষ্ঠানের বিবরণ রয়েছে।
সেরিয়ে আ
সেরিয়ে আ (), ইতালীয় পেশাদার ফুটবলের সর্বোচ্চ ফুটবল লীগ। ১৯২৯-৩০ মৌসুম হতে সেরিয়ে আ ৮০ বছরেরও অধিক সময় হতে অনুষ্ঠিত হয়ে আসছে। সেরিয়ে আ বিশ্বের অন্যতম সেরা ফুটবল লীগ হিসেবে বিবেচিত এবং তা ৯০ দশক থেকে মধ্য সহস্রাব্দ পর্যন্ত শ্রেষ্ঠ ফুটবল লীগ ছিল। সেরিয়ে আ-এর দলগুলো সর্বাধিক ২৬ বার উয়েফা চ্যাম্পিয়নস লীগের ফাইনালে অংশগ্রহন করে। তার মাঝে তারা ১২ বার শিরোপা লাভ করে। উয়েফা চ্যাম্পিয়নস লীগ এবং উয়েফা ইউরোপা লীগে ক্লাব পারফরম্যান্সের উপর ভিত্তি করে উয়েফার রেটিং অনুযায়ি, সেরিয়ে আ ইউরোপিয়ান লীগগুলোর মধ্যে ৪র্থ স্থান অধিকার করে আছে। স্পেনিশ লা লিগা, ইংলিশ প্রিমিয়ার লীগ, এবং জার্মান বুন্দেসলিগা যথাক্রমে প্রথম তিনটি স্থানে আছে।
২০০৪-০৫ মৌসুম থেকে সবমিলিয়ে ২০ টি ক্লাব সেরিয়ে আ-তে অংশগ্রহন করছে। রাজনৈতিক কারনে এক মৌসুমে (১৯৪৭–৪৮) ২১ টি ক্লাব অংশ নিয়েছিলো। নিচে সেরিয়ে আ ইতিহাসে ক্লাবের সংখ্যার একটি তালিকা দেয়া হলো;
গাড় বর্তমানে সেরিয়ে আ-তে অংশগ্রহনকারী ক্লাব বোঝাচ্ছে।
তাহাদের কথা
তাহাদের কথা হচ্ছে বুদ্ধদেব দাশগুপ্ত পরিচালিত ১৯৯২ সালের পুরস্কার বিজয়ী বাংলা ভাষার ভারতীয় সিনেমা। এতে অভিনয় করেন মিঠুন চক্রবর্তী যিনি ১৯৯৩ সালে শ্রেষ্ঠ অভিনেতা হিসেবে জাতীয় চলচ্চিত্র পুরস্কার অর্জন করেন এবং চলচ্চিত্রটি বাংলা ভাষার শ্রেষ্ঠ সিনেমা হিসেবে জাতীয় চলচ্চিত্র পুরস্কার পান।
শিবনাথ চরিত্রে রূপদানকারী মিঠুন চক্রবর্তী এই ছবিতে একজন আন্দামান ফেরত সাম্যবাদী বিপ্লবী, ভারতের স্বাধীনতা আন্দোলনের একজন মুক্তিযোদ্ধা। শিবনাথ কারারুদ্ধ হবার এগারো বছর পর কারাগার থেকে বের হয় একজন ব্রিটিশ অফিসার হত্যা করার অপরাধে। শিবনাথ কারাগারে গারদের মধ্যে জীবনের একটি অংশ ব্যয় করতে বাধ্য হয়।
কিন্তু দেশ ভাগ ও সেই সময়ের নেতৃত্বের অসর্বহারা চরিত্র তাকে বিচলিত করে। শিবনাথের ভাষায় এরা সব শুঁয়াপোকা কিংবা বানর। দেশটাকে যারা কলার মত ছিলে আর খায়। কিন্তু পরিবর্তিত পরিস্থিতিতে শিবনাথ - মহিতোষরা অচল মাল। শুরু হয় একজন সুস্থ মানুষ শিবনাথকে পাগল বা অপ্রকৃতস্থ আখ্যা দেয়ার প্রতিযোগিতা। এই নিয়ে কাহিনী।
ইউসুফ পাঠান
ইউসুফ পাঠান () (জন্ম: ১৭ নভেম্বর ১৯৮২) হলেন একজন ভারতীয় ক্রিকেটার। পাঠানের প্রথম শ্রেণীর ক্রিকেটে ২০০১/০২ মৌসুমে অভিষেক হয়। তিনি হলেন একজন ডানহাতি শক্তিশালী এবং আক্রমণাত্মক ব্যাটসম্যান এবং ডানহাতি অফব্রেক বোলার। তার সমভাই হলেন ইরফান পাঠান হলেন আর একজন ভারতীয় জাতীয় দলের খেলোয়াড়। টুয়েন্টি ২০ ক্রিকেটে তিনি হলেন প্রথম ব্যাটসমান যিনি ফিল্ডিংয়ে বাধা দেওয়ার জন্য তাকে প্রথম আউট দেওয়া হয়।
পাঠান ভারতের বারোদা, গুজরাটে একটি মুসলিম সম্ভ্রান্ত পরিবারে জন্মগ্রহণ করেন। তার সমভাই হচ্ছেন ইরফান পাঠান। ইউসুফ ২০১৩ সালের ২৭ মার্চ মুম্বাই ভিত্তিক ফিজিওথেরাপিস্ট আফরিনকে বিয়ে করেন।
২০০৭ সালে "দিওধার ট্রফি" তার চিত্তাকর্ষক পারফরমেন্স এবং এপ্রিল ২০০৭ সালে অণুষ্ঠিত আন্তঃ-রাষ্ট্র ঘরোয়া টোয়েন্টি ২০ প্রতিযোগিতায়, পাঠান সেপ্টেম্বর ২০০৭ সালে দক্ষিণ আফ্রিকায় অণুষ্ঠিত উদ্বোধনী "টুয়েন্টি-২০ ওয়ার্ল্ড চ্যাম্পিয়নশিপ" খেলার জন্য ভারতীয় দলের একজন খেলোয়াড় ছিলেন। পাঠানের পাকিস্তানের বিরুদ্ধে ফাইনালে তাঁর টোয়েন্টি ২০ আন্তর্জাতিকে অভিষেক হয়। তিনি উক্ত ম্যাচে ভারতের হয়ে উদ্বোধনী ব্যাটসম্যান হয়ে ব্যাট করতে নামেন এবং ১৫ রান করতে সক্ষম হন।
২০০৭/০৮ সালের ঘরোয়া মৌসুমের শুভ সূচনার পরে রাজস্থান রয়ালসের সাথে ইন্ডিয়ান প্রিমিয়ার লীগে মাকিন ডলার ৪৭৫,০০০ (INR ১.৯ কোটি) টাকার বিনিময়ে চুক্তিবদ্ধ হন। ২০০৮ সালের ইন্ডিয়ান প্রিমিয়ার লীগে তিনি ৪৩৫ রান এবং ৪ উইকেট লাভ করেন। তিনি উক্ত মৌসুমের ডেকান চার্জার্সের বিরুদ্ধে দ্রুতগতিন অর্ধশতকের ইতিহাস গড়েন (২১ বলে ৫০) এবং চেন্নাই সুপার কিংসের বিরুদ্ধে ম্যান অব দ্যা ম্যাচ নির্বাচিত হন।
আইপিএল ৩ মৌসুমে রাজস্থান রয়্যালসের সহ-অধিনায়ক নির্বাচিত হন। ২০১০ সালের ১৩ মার্চ, পাঠান ৩৭ বলে ১০০ (শতক) করেন মুম্বাই ইন্ডিয়ান্স এর বিরুদ্ধে। ইনিংসে পরপর বাউন্ডারী হিট অন্তর্ভুক্ত করেন (৬, ৬, ৬, ৬, ৪, ৪, ৬, ৪, ৪, ৪, ৪)।
পাঠানে দ্রুততম আইপিএল শতকের স্কোর দেখার পর, রাজস্থান রয়ালসে অধিনায়ক শেন ওয়ার্ন তার জীবনে দেখা দুর্দান্ত শতক। এমনকি তিনি তাঁর ক্যারিয়ারে দেখা তার দেশের ক্লাবের অ্যান্ড্রু সাইমন্সডস অতুলনী শতক এর সঙ্গে তুলনা করেন ইউসুফ পাঠানকে।
২০১১ সালের নিলামে কলকাতা নাইট রাইডার্স তাকে $২.১ মিলিয়ন মার্কিন ডলারের বিনিময়ে কিনে নেয়।
১৫ মে ২০১৩ তারিখে ইউসুফ পাঠান পুনে ওয়ারিয়র্স ভারতের বিপক্ষে পেপসি আইপিএল ২০১৩ এর ম্যাচ নং ৬৫তে কলকাতা নাইট রাইডার্স খেলায় টোয়েন্টি ২০ ক্রিকেটে ফিল্ডিংয়ে বাধা দেওয়ার জন্য তাকে আউট দেওয়া প্রথম ব্যাটসম্যান হন।ইউসুফ এছাড়াও ওয়েস্ট জোন ২০১৩ দলীপ ট্রফি খেলেছেন।
নেড লুড
নেড লুড, () সম্ভবত জন্মনাম, নেড লুডলাম বা এডোয়ার্ড লুডলাম (), হচ্ছেন এমন এক ব্যক্তি যার থেকে লুড্ডাইটগণ তাদের নাম গ্রহণ করেছিলেন।
বলতে গেলে, লুড ছিলেন লেইসেস্টারের নিকটের আন্সটে, লেইসেস্টারশারের একজন তাঁতি। ১৭৭৯ সালে, অলসতার জন্য চাবুকের আঘাতপ্রাপ্ত হয়ে, অথবা স্থানীয় যুবকদের দ্বারা বিদ্রুপ-আক্রান্ত হয়ে, তিনি দুটি বয়নের কাঠামোকে ভেঙে ফেলেন যেটিকে বর্ণনা করা হয় একটি "আবেগের কাজ" (fit of passion) হিসেবে। এই গল্পটি ২০ ডিসেম্বর, ১৮১১তে ছাপা হয় "দ্য নটিংহ্যাম রিভিউ" পত্রিকার এক নিবন্ধে, কিন্তু সেখানে এটির সত্যতার কোনো স্বাধীন প্রমাণ ছিল না। জন ব্ল্যাকনারের (John Blackner) বই "নটিংহ্যামের ইতিহাস" ("History of Nottingham"), যেটি ১৮১১ সালে প্রকাশিত, তাতে একটি ভিন্ন গল্প পাওয়া যায়, "লুডনাম" নামের এক লোক, তাঁর বাবার কথানুসারে, ছিল এক কাঠামো-তাঁত কর্মী যে তাঁর ক্রুশিকাঁটাকে বর্গ করত ("square his needles")। লুডনাম একটি হাতুড়ি নিয়েছিল এবং "সেগুলিকে ভেঙে স্তুপ করেছিল" ("beat them into a heap")। খবরটি ছড়িয়ে পড়ল, এবং যখনই তাঁতের কাঠামো ভাঙা অন্তর্ঘাতে ভাঙা হলও, জনগণ রসিকতা করে বলল "নেড লুড এটা করেছে".
১৮১২ সালের ভেতরে, তাঁত-কাঠামো ভাঙচুরকারিগণ সংগঠিত হয়েছিলেন, নিজেরা লুড্ডাইট নামে খ্যাত হয়েছিলেন এবং রাজা লুড বা ক্যাপ্টেন লুডকে তাদের পৌরাণিক নেতা হিসেবে গ্রহণ করেছিলেন। চিঠি এবং ঘোষণাসমূহ "নেড লুড" নামে স্বাক্ষর করা হচ্ছিল।
দুলকার সলমান
দুলকার সালমান (); (জন্ম: ২৮ জুলাই ১৯৮৬) হলেন একজন ভারতীয় চলচ্চিত্র অভিনেতা এবং ব্যবসায়ী যিনি সাধারণত মালায়ালম সিনেমাতে কাজ করে থাকেন। তিনি হলেন ভারতীয় চলচ্চিত্রের অন্যতম সুপারস্টার মাম্মূত্তী এর সন্তান। তিনি ২০১২ সালের মালায়ালাম ছবি "সেকেন্ড শো"অভিনয়ের মাধ্যমে তার চলচ্চিত্র জীবন শুরু করেন এবং পরবর্তীতে "উস্তাদ হোটেল" (২০১২) অসাধারণ অভিনয় করেন। সালমান "ফিল্মফেয়ার পুরষ্কার" সেরা আত্মপ্রকাশকারী পুরুষ এবং সিআইআইএমএ পুরস্কার জিতে নেন। এছাড়াও তার জনপ্রিয় চলচ্চিত্র উস্তাদ হোটেল এর জন্য ফিল্মফেয়ার সেরা অভিনেতার পুরষ্কারের জন্য মনোনীত হয়েছিলেন।
দুলকার সালমান অভিনেতা মাম্মূত্তী এবং সুলফাত এর ঘরে "'দুলকার সালমান মোহাম্মাদ কুট্টি পানাপারাম্বলী" নাম নিয়ে জন্মগ্রহণ করেন। প্রাথমিক জীবন থেকে তিনি লেখাপড়া করেন "টপ-এইচ পাবলিক স্কুল", কচি, কেরালা। পরবর্তীতে তিনি চেন্নাইয়ের "শিস্য স্কুল" যোগ দেন। তিনি মার্কিন যুক্তরাষ্ট্র এর "পারডু বিশ্ববিদ্যালয়" থেকে স্নাতক ডিগ্রী লাভ করেন। তিনি ২২শে ডিসেম্বর ২০১১ সালে চেন্নাইয়ের স্থপতি অমল সুফিয়ার সাথে বিবাহ বন্ধনে আবদ্ধ হন।তার প্রথম অভিনীত চলচ্চিত্র "সেকেন্ড শো" মুক্তি পায় ৩ ফেব্রুয়ারি ২০১২ সালে। অসাধারণ অভিনয়ের জন্য দর্শকরা এবং সমালোচকরা এবং প্রচুর প্রশংসা করেন। অসাধারণ অভিনয়ের স্বীকৃতিস্বরুপ চলচ্চিত্রটি ভারতে ১০০ দিনের বেশি সময় ধরে বিভিন্ন সিনেমা হলগুলিতে প্রদর্শিত হয়েছিল। তার দ্বিতীয় চলচ্চিত্র ছিল "আনোয়ার রশীদ" পরিচালিত "উস্তাদ হোটেল"। এই ছবিটিও সমালোচকদের প্রশংসা অর্জন করেছেন এবং ২০১২ সালের মালায়ালম সিনেমা সবচেয়েে বাণিজ্যিক ব্যবসা সফল ছবি হিসবে মর্যাদা লাভ করে। উভয় ছবিই ২০১২ সালের মালায়ালাম ছবির টপ ১০-এ অবস্থান ছিল। তার তৃতীয় চলচ্চিত্র ছিল "তিবরাম", একটি ক্রাইম থ্রিলিার সম্দৃদ্ধ ছবিটি পরিচালনা করেন রুপেশ পিথামবারান। ছবিটি ১৬ই নভেম্বর ২০১২ সালে মুক্তি লাভ করে। তিনি তার চতুর্থ ছবিতে একজন গায়ক হিসেবে আত্মপ্রকাশ করেন। এছাড়াও তিনি সমির তাহিরের সাথে তার পঞ্চম ছবিতে কাজ করেন "নিলাকাসাম পাছাকান্দাল চুভানা ভমি" ছবিতে। তিনি আরও অভিনয় করেন অমল নিরাদের "অনচু সুন্ধারিকাল" চলচ্চিত্রে।
সালমানের প্রথম ব্যবসায়িক ভেঞ্চার হিসেবে ছিল ট্রেডিং গাড়ির হয়ে একটি ওয়েব পোর্টাল। তিনি চেন্নাই এর একটি দাঁতের ব্যবসা এবং এছাড়াও তিনি বেঙ্গালুরু ভিত্তিক মাতৃত্ব হাসপাতালের পরিচালক হিসেবে দায়িত্ব পালন করছেন।
কনকলতা বড়ুয়া
কনকলতা বড়ুয়া () (২২ ডিসেম্বর, ১৯২৪ - ২০ সেপ্টেম্বর, ১৯৪২) অন্য নামে বীরবালা ও "শহীদ" কনকলতা বড়ুয়া ভারতীয় স্বাধীনতা সংগ্রামে আসামের প্রথম নারী শহীদ, যিনি ১৯৪২ সালের ভারত ছাড় আন্দোলনে ভারতীয় জাতীয় পতাকা বহনকারী মিছিলের নেতৃত্ব দান করে নিহত হন।
গহপুর অঞ্চলের বরঙাবাড়ী গাঁয়ে জন্ম। পিতা বগারাম বড়ুয়া ছিলেন একজন কৃষক। শৈশবে কনকলতার পিতৃবিয়োগ হয়েছিল। ।
কনকলতা বড়ুয়া ভারতের স্বাধীনতা আন্দোলনে একজন অগ্রগামি সংগ্রামী মহিলা ছিলেন। জ্যোতিপ্রসাদ আগরওয়ালার নেতৃত্বে তিনি মৃত্যু বাহিনীতে যোগদান করেছিলেন। ১৯৪২ সনের ২০ সেপ্টেম্বর তারিখে অসম শাখার ভারতীয় জাতীয় কংগ্রেস প্রতেকটি থানায় বৃটিশের উত্তোলিত পতাকা নামিয়ে তার স্থলে ভারতের জাতীয় পতাকা উত্তোলন করার প্রস্তাব গ্রহণ করেছিলেন। গহপুরের পশ্চিম দিকে অবস্থিত থানা অভিমুখে অগ্রসর হওয়া মৃত্যুবাহিনী সদস্যের সন্মুখে ছিলেন কনকলতা বড়ুয়া ৷ থানার সন্মুখে এসে থানায় সমাবেশ করার চেষ্টা করার সময়ে অন্যান্য স্বাধীনতা সংগ্রামীর সাথে পুলিশের সাথে টানা যুদ্ধ বাঁধে। এমন সময়ে কনকলতা নিজের দাবী সাব্যস্ত করার চেষ্টা করলে পুলিস সিপাহী বগাই কছাড়ী কনকলতার বুক লক্ষ্য করে গুলি মারেন যার ফলে কনকলতা মাটিতে লুটিয়ে পড়ে ও তৎক্ষনাৎ মৃত্যু হয়। ৷
১৯৪২ সনের ২০ সেপ্টেম্বর।
কনকলতার বীর কাহিনী অসমের ইতিহাসে বর্নিত করা হয়েছে। কনকলতার বীরত্বের প্রতি শ্রদ্ধা প্রদর্শন করে অসম সরকার নানান স্থানে কনকলতার স্মৃতি চিহ্ন নির্মাণ করেছেন । তেজপুরের কনকলতা উদ্যান ইহার উল্লেখযোগ্য উদাহরন।
ধনুষা জেলা
ধনুষা জেলা, ( , হচ্ছে নেপালের মধ্যমাঞ্চল বিকাস ক্ষেত্রের জনকপুর অঞ্চলের একটি জেলা। এই জেলার আয়তন ১১৮০ বর্গকিমি। ২০১১ সালের আদমশুমারি অনুসারে এ জেলার লোকসংখ্যা ৭৫৪,৭৭৭ জন। এই জেলা সাংস্কৃতিক কেন্দ্রের জন্য বিখ্যাত এবং নেপাল ও উৎসবের সময় ভারতের অনেক তীর্থযাত্রীর আকর্ষণের স্থান।
মহোত্তরী জেলা
মহোত্তরী জেলা (, হচ্ছে নেপালের মধ্যমাঞ্চল বিকাস ক্ষেত্রের জনকপুর অঞ্চলের একটি জেলা। জলেশ্বর হচ্ছে এই অঞ্চলের সদরদপ্তর। এই জেলার আয়তন ১০০২ বর্গকিমি। ২০০১ সালের আদমশুমারি অনুসারে এ জেলার লোকসংখ্যা ৫৫৩,৪৮১ এবং ২০১১ সালের আদমশুমারি অনুসারে ৬২৭,৫৮০ জন।
সর্লাহী জেলা
সর্লাহী জেলা (), হচ্ছে নেপালের মধ্যমাঞ্চল বিকাস ক্ষেত্রের জনকপুর অঞ্চলের একটি জেলা। মালাঙ্গা হচ্ছে এই জেলার সদরদপ্তর। এই জেলার আয়তন ১২৫৯ বর্গকিমি। ২০০১ সালের আদমশুমারি অনুসারে এ জেলার লোকসংখ্যা ৬৩৫,৭০১ জন এবং ২০১১ সালের আদমশুমারি অনুসারে ৭৬৯,৭২৯ জন।
সিন্ধুলী জেলা
সিন্ধুলী জেলা( , হচ্ছে নেপালের মধ্যমাঞ্চল বিকাস ক্ষেত্রের জনকপুর অঞ্চলের একটি জেলা। সিন্ধুলীমধি কমলামাই হচ্ছে এই জেলার সদরদপ্তর। এই জেলার আয়তন ২৪৯১ বর্গকিমি। ২০০১ সালের আদমশুমারি অনুসারে এ জেলার লোকসংখ্যা ২৭৯,৮২১ জন এবং ২০১১ সালের আদমশুমারি অনুসারে ২৯৬,১৯২ জন।
রামেছাপ জেলা
রামেছাপ জেলা ( ), হচ্ছে নেপালের মধ্যমাঞ্চল বিকাস ক্ষেত্রের জনকপুর অঞ্চলের একটি জেলা। এই জেলা, কিরাট তেছাআপ নামেও খ্যাত, জনকপুর হচ্ছে এই জেলার সদরদপ্তর। এই জেলার আয়তন ১৫৪৬ বর্গকিমি। ২০১১ সালের আদমশুমারি অনুসারে এ জেলার লোকসংখ্যা ২০২,৬৪৬ জন, এবং প্রতি বর্গকিমিতে জনসংখ্যা ১৩৭.৪ জন। বিপন্ন স্থানীয় নৃগোষ্ঠী কুসুন্ডা এই জেলায় সবচেয়ে বেশি এবং এই জেলায় সবচেয়ে কম জনসংখ্যা বৃদ্ধির হার।
দোলখা জেলা
দোলখা, ( , হচ্ছে নেপালের মধ্যমাঞ্চল বিকাস ক্ষেত্রের জনকপুর অঞ্চলের একটি জেলা। চারিকট হচ্ছে এই জেলার সদরদপ্তর। এই জেলার আয়তন ২১৯১ বর্গকিমি। ২০০১ সালের আদমশুমারি অনুসারে এ জেলার লোকসংখ্যা ২০২,৬৪৬ জন এবং ২০১১ সালের আদমশুমারি অনুসারে লোকসংখ্যা ১৮৬,৫৫৭ জন।
স্বামীজীকে যেরূপ দেখিয়াছি
স্বামীজীকে যেরূপ দেখিয়াছি (মূল ইংরেজিতে: The Master as I Saw Him: Being pages of the life of the Swami Vivekananda) (১৯১০) হল ভগিনী নিবেদিতার লেখা একটি বই। ১৮৯৫ সালের নভেম্বর মাসে ইংল্যান্ডে নিবেদিতার সঙ্গে স্বামী বিবেকানন্দের আলাপ হয়। বিবেকানন্দের সঙ্গে তাঁর সাক্ষাতের অভিজ্ঞতার কথা এই বইতে লিপিবদ্ধ করেন নিবেদিতা। বইটি ইংল্যান্ড ও ভারত থেকে একযোগে প্রকাশিত হয়। বর্তমানে এটিকে একটি ধ্রুপদি গ্রন্থের মর্যাদা দেওয়া হয়।
পরমা রায় তাঁর "ইন্ডিয়ান ট্রাফিক" বইতে লিখেছেন, বিবেকানন্দের অন্যান্য জীবনী গ্রন্থগুলির থেকে এই বইটি একটু আলাদা। কারণ, এতে "গুরু-শিষ্য সম্পর্কের একটি তার্কিক ও সংঘাতমূলক রূপ দেখা যায়" এবং "জাগতিক ব্যাপারে তাঁর উদাসীনতার দিকটি প্রদর্শিত হয়েছে।" "স্বামী বিবেকানন্দ ইন ইন্ডিয়া: আ কারেক্টিভ বায়োগ্রাফি" বইতে রাজাগোপাল চট্টোপাধ্যায় এই বইটির সমালোচনা করে বলেছেন, "বিবেকানন্দ প্রথম ভারত ভ্রমণে বেরিয়ে যে অভিজ্ঞতাগুলি সঞ্চয় করেছিলেন, সেই সম্পর্কে নিবেদিতা সম্যক অবগত ছিলেন না।"
ক্রিকেট অস্ট্রেলিয়া
ক্রিকেট অস্ট্রেলিয়া () অস্ট্রেলিয়ায় অনুষ্ঠিত পেশাদার ও সৌখিন - উভয় পর্যায়ের ক্রিকেটের সর্বোচ্চ নিয়ন্ত্রক সংস্থা। পূর্বে এ সংস্থাটি অস্ট্রেলিয়ান ক্রিকেট বোর্ড নামে পরিচিত ছিল। তবে, ১৯০৫ সালে অস্ট্রেলিয়া আন্তর্জাতিক ক্রিকেট কন্ট্রোল বোর্ড নামে প্রতিষ্ঠা করা হয়। ক্রিকেট অস্ট্রেলিয়া সীমিত পর্যায়ের অংশীদারিত্ব নিয়ে অস্ট্রেলিয়ান পাবলিক কোম্পানী হিসেবে নিবন্ধিত।
অস্ট্রেলিয়ার জাতীয় পর্যায়ে প্রতিনিধিত্বকারী অস্ট্রেলিয়া ক্রিকেট দল, অস্ট্রেলিয়া মহিলা ক্রিকেট দল ও যুবদের দলসহ সর্বস্তরের ক্রিকেট দলকে পরিচালনা করে ক্রিকেট অস্ট্রেলিয়া। এছাড়াও স্বাগতিক দলের টেস্ট ম্যাচ ও একদিনের আন্তর্জাতিক খেলা পরিচালনা, অন্য দেশের সাথে খেলা আয়োজন এবং নিজ দেশে আন্তর্জাতিক সময়সূচী মোতাবেক আয়োজন করা এ সংস্থার কাজ। আন্তর্জাতিক ক্রিকেট কাউন্সিলের উন্নয়ন পরিকল্পনার অধীনে প্রশান্ত মহাসাগরীয় অঞ্চলের ক্রিকেটের মানোন্নয়নেও ক্রিকেট অস্ট্রেলিয়া কাজ করে যাচ্ছে।
প্রশাসনিক সংস্থা হিসেবে ক্রিকেট অস্ট্রেলিয়া, অস্ট্রেলিয়ায় ক্রিকেটের উত্তরণ, উন্নয়ন এবং সাংগঠনিক দায়িত্বাবলী পালন করে। অস্ট্রেলিয়ার রাজ্যগুলো প্রত্যেকটি থেকে ৬টি সদস্য সংগঠন ক্রিকেট অস্ট্রেলিয়ায় অংশগ্রহণ করছে। সংস্থাগুলো হলো:ক্রিকেট এসিটি ও নর্দার্ন টেরিটরি ক্রিকেট সদস্যবিহীন সংস্থা হিসেবে রয়েছে। কিন্তু এসিটি ক্রিকেট অস্ট্রেলিয়ার পরিচালিত মহিলাদের জাতীয় ক্রিকেট লীগ এবং ফিউচার লীগে অংশগ্রহণ করছে। এরপূর্বে তারা অস্ট্রেলিয়ার ঘরোয়া সীমিত-ওভারের ক্রিকেট প্রতিযোগিতায় করেছিল।
সদস্যভূক্ত প্রতিটি সংগঠন থেকে নির্বাচিত প্রতিনিধিগণ ১৪-সদস্যবিশিষ্ট ক্রিকেট অস্ট্রেলিয়ার পরিচালকমণ্ডলীর সভায় অংশগ্রহণ করেন। এছাড়াও, ৬০-সদস্যবিশিষ্ট সিনিয়র ম্যানেজম্যান্ট টিমে যোগ দেন। ঐতিহাসিকভাবেই রাজ্যগুলো থেকে সমানসংখ্যক প্রতিনিধি বোর্ডে প্রেরণ করতে পারেন না। পরিচালনা পরিষদে নিউ সাউথ ওয়েলস থেকে ৩, কুইন্সল্যান্ড থেকে ২, সাউথ অস্ট্রেলিয়া থেকে ৩, তাসমানিয়া থেকে ১, ভিক্টোরিয়া থেকে ৩ এবং ওয়েস্টার্ন অস্ট্রেলিয়া থেকে ২জনসহ মোট ১৪জন সদস্য মনোনীত হন। পরিচালনা পরিষদ থেকে ক্রিকেট অস্ট্রেলিয়ার কৌশলগত পরিকল্পনার স্থির করে। কিন্তু সিনিয়র ম্যানেজম্যান্ট টিম এবং প্রধান নির্বাহী কর্মকর্তা ঐ পরিকল্পনাসমূহ বাস্তবায়ন করে থাকেন।
এছাড়াও, প্রতিটি রাজ্য ক্রিকেট সংগঠনের সদস্যরা অস্ট্রেলিয়ার প্রধান ঘরোয়া ক্রিকেট প্রতিযোগিতায় প্রতিনিধি দল প্রেরণ করে থাকেন।
প্রতিষ্ঠাকাল থেকে এ পর্যন্ত তিনবার ক্রিকেট অস্ট্রেলিয়া ভিন্ন নামে পরিচিতি পেয়েছে। সেগুলো হলো:
স্বামীজীর সহিত হিমালয়ে
স্বামীজীর সহিত হিমালয়ে (মূল ইংরেজিতে: Notes of some wanderings with the Swami Vivekananda) (১৯১৩) ভগিনী নিবেদিতার লেখা একটি বই। এই বইতে স্বামী বিবেকানন্দের সঙ্গে ভারতের বিভিন্ন অঞ্চলে ভ্রমণের অভিজ্ঞতা নিবেদিতা লিপিবদ্ধ করেছেন।
১৮৯৮ সালে নিবেদিতা ভারতে আসেন। স্বামী বিবেকানন্দের বন্ধু তথা শিষ্য জোসেফিন ম্যাকলাউড বিবেকানন্দকে জিজ্ঞাসা করেছিলেন, তিনি কীভাবে তাঁকে সাহায্য করতে পারেন। বিবেকানন্দ উত্তরে বলেছিলেন, "ভারতকে ভালবেসে"। ভারতে এসে নিবেদিতা স্বামী বিবেকানন্দের সঙ্গে কাশ্মীর সহ বিভিন্ন প্রান্তে যান। ১৮৯৮ সালের মে মাসে তিনি বিবেকানন্দের সঙ্গে হিমালয়ে গিয়েছিলেন। এই বইতে তিনি তাঁর সেই সব ভ্রমণের অভিজ্ঞতার কথা লিপিবদ্ধ করেছেন।
১৯৯৫ এএফসি মহিলা চ্যাম্পিয়নশিপ
১৯৯৫ এএফসি মহিলা চ্যাম্পিয়নশিপ ছিল এএফসি মহিলা চ্যাম্পিয়নশিপের দশম আসর। এটি মালয়েশিয়ায় ১৯৯৫ সালে সেপ্টেম্বর ২৩ থেকে অক্টোবর ২ পর্যন্ত অনুষ্ঠিত হয়। টুর্নামেন্টে জাপানের বিপক্ষে ফাইনালে চীন বিজয়ী হয়, যা চীনের টানা পঞ্চম শিরোপা জয়।
"নীচের দলের বিপক্ষে ৪ দলের গ্রুপের রেকর্ড বাদ দেয়া হয়েছিল।"
দিয়েগো মিলিতো
দিয়েগো আলবের্তো মিলিতো () একজন আর্জেন্টিনীয় ফুটবলার যিনি স্ট্রাইকার হিসেবে ইতালীয় ক্লাব ইন্তারনাজিওনালে এবং আর্জেন্টিনা জাতীয় দলের হয়ে খেলেন। ১০ বছরের পেশাদার কর্মজীবনে পরিসংখ্যাকিয়ভাবে তিনি প্রতি দুইটি খেলায় একটি করে গোল করেন। ২০০৯-১০ মৌসুমে ইন্টার মিলানের ট্রেবল জয়ে তারই সবচেয়ে বেশি ভূমিকা ছিল। ওই মৌসুমে চ্যাম্পিয়নস লীগের ফাইমালে তিনি দুইটি গোলে অবদান রাখেন।
তার জন্ম ১২ জুন ১৯৭৯। তার ডাকনাম "El Príncipe" (রাজকুমার)। উরুগুয়ের প্রাক্তন ফুটবলার এঞ্জো ফ্রান্সেসকোলির সাথে তার শারীরিক সাদৃশ্যের কারণে তাকে এই নামে ডাকা হয়। ফ্রান্সেসকোলিকেও এই নামে ডাকা হত।
ওয়াইস শাহ
ওয়াইস আলম শাহ (Urdu: ) (জন্ম: ২২ অক্টোবর ১৯৭৮) হলেন একজন ইংল্যান্ড জাতীয় দলের ক্রিকেটার। একজন মিডল অর্ডার ব্যাটসম্যান হিসেবে ১৯৯৬-২০১০ পর্যন্ত তিনি মিডলসেক্স কাউনটি ক্রিকেট ক্লাবের হয়ে খেলেছেন। তিনি ইংল্যান্ডের সকল প্রকার খেলার ফর্মেটে প্রতিনিধিত্ব করেছেন।
২০০১ সাল থেকে ২০০৯ সাল পর্যন্ত, তিনি একদিনের আন্তর্জাতিক (ওডিআই) ম্যাচ খেলেছেন ৭১টি এবং টুয়েন্টি-২০ আন্তর্জাতিক খেলেছেন ১৭টি। এছাড়াও তিনি টেস্ট ম্যাচ খেলেছেন ৬টি যেটিতে তার অভিষেক ম্যাচে ভারতের বিপক্ষে ৮৮ রানের এক অনবদ্য ইনিংস খেলেন ২০০৬ সালে। সুযোগ সীমিত ছিল এবং ২০০৯ সালের পর থেকে তাকে আর জাতীয় দলে দেখা যায়নি। মাইকেল ভন এর অবসর গ্রহণ এবং ইয়ান বেল বাদ পড়ায় তিন নম্বরে ব্যাট করার জন্য তার সুযোগ না হয়ে বরং রবি বোপারা সুযোগটি গ্রহণ করেন।
২০০৯ সালের আইপিএল তিনি কলকাতা নাইট রাইডার্স এর হয়ে খেলেছেন এবং ২০১০ সালে আইপিএল মৌসুমে কচি টাস্কার কেরালার হয়ে খেলেছেন। কচি টাস্কার থেকে বাদ পড়ার পর তিনি আইপিএল ৫-এ রাজস্থান রয়ালসের হয়ে খেলেছেন।
শাহ পাকিস্তানের সিন্ধ, করাচি, জন্ম গ্রহণ করেন; কিশোর অবস্থায় তিনি ক্রিকেটের সাথে জড়িয়ে পড়েন। ওয়াইস শাহ তার কর্মজীবন শুরু করেন ওয়াইকম্বো হাইস ক্রিকেটে ক্লাবে, এবং ক্লাবে নিজে রেরর্ড ভেঙ্গে রেকর্ড গড়েন। তিনি ছিলেন একেজন পূর্ণাঙ্গ অলরাউন্ডার। তিনি ছিলেন সেই সময়ে তার বয়সী খেলোয়াড়দের মধ্য সবচেয়ে দ্রুততম বোলার এবং আক্রমণাত্মক ব্যাটসম্যান।
তার আন্তর্জাতিক কর্মজীবনের মোটামুটি কঠিনভাবে শুরু করেন যেখানে তিনি ২০০১-০২, ২০০২-০৩ বছরে ১০ ইনিংসে মিলে একটি অর্ধশতক করতে সক্ষম হন এবং তার ফর্মের জন্য প্রয়োজনীয় দৃঢ়তা সৃষ্টি করতে পারেনি। আধুনিক ওডিআই ক্রিকেটে তিনি ফিল্ডিং ভাল করতে পারেনি যার ফলে ইংল্যান্ড দলে থেকে কোন প্রকার সুযোগ ছাড়া টেস্ট ক্রিকেট থেকে বাদ পড়েন। 
১৫ মাস পরে তিনি ঘরের মাটিতে লর্ডসে ওয়েস্ট ইন্ডিজের বিরুদ্ধে টেস্টে সুযোগ পান কিন্তু প্রথম ইনিংসে ৬ এবং পরের ইনিংসে ৪ রান করেন। দ্বিতীয় টেস্টে মাইকেল ভনের ফিটনেসে ভাল থাকার কারনে দলে প্রবেশ করেন এবং আবারও টেস্ট থেকে শাহ বাদ পড়েন।
যাহোক শাহকে ওডিআই এবং টি-২০ আই সিরিজে স্কোয়াডে রাখা হয়। প্রথম ম্যাচে সামান্য অবদান রাখেন কিন্তু উক্ত ম্যাচের ইংল্যান্ড হেরে যায় এবং দ্বিতীয় ম্যাচে মাত্র ৩৫ বলে ৫৫ রানের এই ম্যাচ উইনিং খেলা উপহার দেন। ফলে সিরিজটি ১-১ সমতা আসে। তিনি ম্যান অব দ্যা ম্যাচ নির্বাচিত হন এবং তার খেলার ধরন পবিবর্তন করেন।
তিনি ৫ সেপ্টেম্বর ২০০৭ সালে ভারতের বিপক্ষে প্রথম ওডিআই শতক লাভ করেন যেখানে তিনি ৯৫ বলে অপরাজিত ১০৭ রান করেন এবং ১৭টি বল করে তিনি প্রথম উইকেটও শিকার করেন।
শাহ আইপিএলের দ্বিতীয় নিলামে দিল্লি ডেয়ারডেভিলস এ হয়ে $২৭৫,০০০ মার্কিন ডলারের বিনিময়ে চুক্তিবদ্ধ হন। তারপর তিনি কলকাতা নাইট রাইডার্স এর হয়ে খেলেন। এরপর তিনি নতুন দল কচি টাস্কার কেরালার হয়ে $২০০,০০০ মার্কিন ডলারের বিনিময়ে আইপিএল মৌসুম চার খেলেন। আইপিএল ৫-এ তিনি রাজস্থান রয়ালসের হয়ে খেলেন।
৩১ আগস্ট ২০০৯ সালে ওয়েলিংটন ফায়ারবার্ডস তাদের ঘরোয়া টোয়েন্টি ২০ প্রতিযোগিতার জন্য শাহ চুক্তিবদ্ধ হন। তাকে তার সাবেক মিডলসেক্স সহকর্মী স্টিফেন ফ্লেমিং দ্বারা সুপারিশ করা হয়েছিল।
শাহ কেপ দক্ষিণ আফ্রিকার কেপ কোবরাস হয়ে ফাস্ট ক্লাস, ওডিআই এবং প্রো-২০ অংশ নেন।
"৯ আগষ্ট ২০১৩ পর্যন্ত"
মকবুল সালমান
মকবুল সালমান হলেন একজন ভারতীয় চলচ্চিত্র অভিনেতা যিনি মূলত মালায়ালম সিনেমাতে কাজ করে থাকেন। তিনি হলেন বিখ্যাত মালায়ালাম অভিনেতা মাম্মূত্তী এর ভাতিজা এবং টেলিভিশন অভিনেতা ইব্রাহিম কুট্টির পুত্র। তিনি ২০১২ সালের এ,একে, সজনের পরিচালিত সিনেমা "অসিরাভিতু" ছোট একটি চরিত্রে অভিনয়ের মাধ্যেম চলচ্চিত্রে পদার্পন করেন। পরবর্তীতে অনিশ উপাসনার পরিচালিত ২০১২ সালের মালায়ালাম সিনেমা ম্যাটিনী চলচ্চিত্রে প্রধান চরিত্রে অভিনয় করেন।
মকবুল সালমান কত্তায়াম কেরালায় ২ জুন ১৯৮৮ তারিখে টেলিভিশন অভিনেতা পি,আই, ইব্রাহিম কুট্টি এবং সামিনা ইব্রাহিম কুট্টির ঘরে জন্মগ্রহণ করেন। তিনি হলেন বিখ্যাত মালায়ালম চলচ্চিত্র তারকা মাম্মূত্তী এর ভাতিজা, মকবুলের স্কুল জীবন থেকে অভিনয় প্রতি প্রবল আগ্রহ ছিল। তিনি বেঙ্গালুরু গবেষণায় মনোনিবেশ এবং অক্সফোর্ড কলেজ থেকে হোটেল ম্যানেজমেন্টে স্নাতক ডিগ্রী লাভ করেন।
মকবুল সালমানের এর চাচাত ভাই দালকার সালমান হলেন মালায়ালম চলচ্চিত্রের সবচেয়ে সফল সমসাময়িক অভিনেতাদের মধ্যে জনপ্রিয় একজন। সালমানের তানিয়া ফাতিমা নামে একটি বোন আছে।
তার স্নাতকোত্তর শেষ করার পর, মকবুল গুরুত্বের সাথে অভিনয় করার জন্য সিদ্ধান্ত গ্রহণ করেন। কিন্তু তিনি তার চাচা বিখ্যাত অভিনেতা মাম্মূত্তী এর পরিচয়ে জনপ্রিয়তা লাভ করতে চাননি। তাই অন্য কোন অভিনেতা মত, তিনি দর্শকদের মন জয় করার জন্য পর্দায় উপস্থিত হন। তিনি রঞ্জন প্রমোদ এর একটি চলচ্চিত্রে অভিনয়ের সুযোগ পেলেও পরে তা ব্যর্থ হয়ে যায়। এরপর তিনি পরিচালক ফজিলের "লিভিং টুগেদার" ছবির জন্য নতুন মুখ খুজছিলেন; আর এতেই সালমান সুযোগ পান এই ছবিতে অভিনয়ের করার জন্য কিন্তু দুর্ভাজনকভাবে পরবর্তীতে উক্ত চরিত্রটি বাদ দেয়া হয়। তিনি প্রচুর সংগ্রাম করার পরে অবশেষে এ,একে, সজনের একটি ছবিতে প্রধান চরিত্রে অভিনয় করার সুযোগ পান। এই প্রকল্পের কিছু প্রযুক্তিগত সমস্যার কারণে সাজান এই স্ক্রিপ্ট বাদ দিয়ে আবার মকবুলকে নিয়ে "অসুরাবিধু" ছবিতে কোন দ্বিধা ছাড়াই চুক্তিবদ্ধ করেন। উক্ত ছবিতে তিনি একটি ছোট চরিত্রে অভিনয় করেছিলেন; আর প্রধান চরিত্রে অভিনয় করেন আসিফ আলী। ছবিটি তুলনামুলকভাবে ব্যবসাসফল না হলেও মকবুলের অভিনয় সকলের নজর কেড়েছিল।
পরবর্তীতে "ম্যাটিনী" ছবিতে ফটোগ্রাফার অনিস উপসানা তাকে প্রধান চরিত্রে অভিনয় করার সুযোগ দেন যাতে করে পরিচালক হিসেবে অনিস আত্মপ্রকাশ করেন। ছবিটি প্রযোজনা করেন এআাইপিএল এন্টারটেইনমেন্ট যেটি এর আগে উক্ত বছরে সফলভাবে মকবুল এর চাচাত ভাই দালকার সালমান এর ছবি "সেকেন্ড শো" নির্মাণ করা হয়েছিল। "ম্যাটিনী শো" একইভাবে সমালোচক এবং শ্রোতাদের কাছ থেকে ইতিবাচক প্রভাব পরিলক্ষিত হয়। মকবুল তার অভিনয়ের জন্য ইতিবাচক প্রতিক্রিয়া জিতেছেন বলে সমালোচক রেডিফ বলেন, "মকবুল হলেন পরবর্তী প্রজন্মের এমন একজন তারকা যিনি অসাধারণ অভিনয়ের মাধ্যমে চলচ্চিত্রের যে কোন চরিত্র সাবলিলভাবে ফুটিয়ে তুলতে পারেন।"
এরপর তিনি করিমের পলিটিকাল থ্রিলার ছবি "পারায়ান বাকি ভিসাথু" এর জন্য চুক্তিবদ্ধ হন; যেটি প্রাথমিকভাবে অগ্নি নাকসাতরাম পরিচালনা করেন যাতে মল্লিকাকে প্রধান নায়িকা হিসেবে বেছে নেওয়া হয়। তার আসন্ন চলচ্চিত্রের মধ্য রয়েছে দেবুতান জোশ পরিচালিত "দাস থাকির"। এবং লাভ স্টোরি সিনেমা "সোলডার" পরিচালনা করেছেন প্রশান্ত মাম্বুলী।
মোহাম্মাদ শেহজাদ
মোহাম্মাদ শেহজাদ (; জন্ম: ৩১ জানুয়ারি, ১৯৮৮) হলেন একজন আফগান আন্তর্জাতিক ক্রিকেটার। তিনি হলেন ডানহাতি ব্যাটসম্যান এবং প্রধানতঃ উইকেট-রক্ষক হিসেবে দায়িত্ব পালন করে থাকেন। এছাড়াও শেহজাদ আফগানিস্তান দলের হয়ে আন্তর্জাতিক ক্রিকেটে ডানহাতি উদ্বোধনী ব্যাটসম্যান হিসেবে প্রতিনিধিত্ব করে থাকেন।
শেহজাদ ২০০৯ সালের আইসিসি বিশ্বকাপ বাছাইপর্বে আফগানিস্তান দলের জন্য ওয়ানডে স্ট্যাটাস অর্জন করতে সাহায্য করেন। ২০০৯ সালে আগস্টে প্রথম শ্রেণীর ক্রিকেটে জিম্বাবুয়ে একাদশের বিরুদ্ধে তার অভিষেক হয়।
আফগানিস্তান জাতীয় দলের ২০০৯ সালে নেদারল্যান্ডস সফরে শেহজাদ আফগানিস্তানের ওডিআই ক্রিকেট ইতিহাসের প্রথম সেঞ্চুরি অর্জন করার ইতিহাস গড়েন। উক্ত ম্যাচে শেহজাদ ১১০ রান করতে সক্ষম হন যার ফলে আফগানিস্তান ৬ উইকেটের সহজ জয় লাভ করেন।
শেহজাদ ছিলেন ২০১০ সালের আইসিসি বিশ্বকাপ টুয়েন্টি২০ বাছাইপর্বের অন্যতম খেলোয়াড়।
ওয়ালি এডওয়ার্ডস
ওয়াল্টার জন এডওয়ার্ডস (; জন্ম: ২৩ ডিসেম্বর, ১৯৪৯) ওয়েস্টার্ন অস্ট্রেলিয়ার সুবিয়াকো এলাকায় জন্মগ্রহণকারী সাবেক অস্ট্রেলীয় ক্রিকেটার। অস্ট্রেলিয়া ক্রিকেট দলের পক্ষে ১৯৭৪ থেকে ১৯৭৫ সময়কালে তিনটি টেস্ট ম্যাচ ও একটি একদিনের আন্তর্জাতিক ক্রিকেটে অংশগ্রহণ করেছেন ওয়ালি এডওয়ার্ডস। বর্তমানে তিনি ক্রিকেট অস্ট্রেলিয়ায় সভাপতি হিসেবে ২০১১ সাল থেকে দায়িত্ব পালন করছেন।
খেলার জগৎ থেকে অবসর নেয়ার পর অস্ট্রেলীয় ক্রিকেটের সাথে ওতপ্রোতভাবে জড়িত থাকেন। ২০০০ সাল পর্যন্ত তিনি ওয়েস্টার্ন অস্ট্রেলিয়ান ক্রিকেট অ্যাসোসিয়েশনের সহ-সভাপতি ছিলেন। এরপর ২০০২ সালে তাঁকে আজীবন সদস্য হিসেবে অন্তর্ভুক্ত করা হয়। পাশাপাশি ১১ বছর ক্রিকেট অস্ট্রেলিয়ার পরিচালনা পরিষদেও দায়িত্ব পালন করেন। ক্রিকেটের বাইরে এডওয়ার্ডসের নিজস্ব একটি সেচযন্ত্র উৎপাদনকারী প্রতিষ্ঠান রয়েছে।
ব্রেভ (২০১২-এর চলচ্চিত্র)
ব্রেভ হচ্ছে একটি মার্কিন কম্পিউটার এনিমেটেড কাল্পনিক চলচ্চিত্র, যা পিক্সার অ্যানিমেশন স্টুডিও দ্বারা প্রযোজিত এবং ওয়াল্ট ডিজনি পিকচার্স কর্তৃক মুক্তিপ্রাপ্ত। এই চলচ্চিত্রটি লেখক এবং পরিচালক ব্র্যান্ডা চ্যাপমেনের কল্পনা প্রসূত, এই ছবিটি তিনি তার নিজের মেয়ের সাথে তার সম্পর্কের অনুপ্রেরণা থেকে তৈরি। পিক্সারের দীর্ঘ দৈর্ঘ্যের চলচ্চিত্র পরিচালকদের মধ্যে চ্যাপমেনই প্রথম নারী পরিচালক। ব্রেভ ছবিটি লিখেছেন ব্র্যান্ডা চ্যাপমেন, মার্ক এন্ড্রু্স, স্টিভ পুরসেল ও ইরিন মেচি এবং পরিচালনা করেছেন চ্যাপমেন ও এন্ড্রু্স। এর সহকারী পরিচালক ছিলেন স্টিভ পার্সেল। এই ছবিতে কণ্ঠ দিয়েছেন ক্যালি মেকডোনাল্ড, বিলি কোনোলি, এমা টম্পসন, জুলিয়া ওয়াল্টার্স, রোবি কোল্ট্রেইন, কেভিন ম্যাককিড ও ক্রেইগ ফার্গুসন। ছবিতে সর্বোচ্চ ভিজ্যুয়াল আনার জন্য পিক্সার পঁচিশ বছরের মধ্যে প্রথম বারের মতো নতুন ভাবে তাদের অ্যানিমেশন ব্যবস্থা সাজায়। ব্রেভ-ই প্রথম চলচ্চিত্র যার শব্দ বিন্যাস ব্যবস্থার ক্ষেত্রে ডল্‌বি অ্যাটমস ব্যবহার করে।
ছবিটি স্কটিশ উচ্চভূমিকে কেন্দ্র করে। এই ছবির মূল চরিত্রে রয়েছে মেরিডা যে পুরনো আমলের বৈবাহিক প্রথা মেনে না নেওয়ার ফলে রাজ্যে অশান্তি সৃষ্টি হয়। এক জাদুকরীর সাহায্যে সে তার মা অর্থাৎ রাণীকে ভালুকে পরিণত করে এবং তার পর জানতে পারে যে দু'দিনের মধ্যে একটি ধাঁধার সমাধান করতে না পারলে রাণী আর তাঁর আসল চেহারা ফিরে পাবেন না। ব্রেভ প্রথম ২০১২ সালের ১০ জুন সিয়াটল আন্তর্জাতিক চলচ্চিত্র উৎসবে মুক্তি পায়। এটি অস্কার, গোল্ডেন গ্লোব অ্যাওয়ার্ড, ও বাফটা পুরস্কারে শ্রেষ্ঠ অ্যানিমেশন চলচ্চিত্র হিসেবে নির্বাচিত হয়।
পূর্বের মতো এবারও পিক্সারের চলচ্চিত্রের সাথে একটি স্বল্পদৈর্ঘ্যের চলচ্চিত্র লা লুনা প্রকাশিত হয়।
নওরোজ মঙ্গল
নওরোজ খান মঙ্গল () (জন্ম: ২৮ নভেম্বর ১৯৮৪) একজন ডানহাতি ব্যাটসম্যান এবং ডানহাতি অফ ব্রেক বোলার। মঙ্গল আফগানিস্তান জাতীয় ক্রিকেট দল এর অধিনায়কের দায়িত্ব পালন করছেন।
মঙ্গল আফগানিস্তান এর কাবুল এ জন্ম গ্রহণ করেন। মঙ্গল তার পরিবারের সাথে পাকিস্তান প্রতিবেশী শরণার্থী শিবির এর মধ্যে তার প্রাথমিক জীবন পরিচালিত হয়। মঙ্গল যে ক্যাম্পে ছিলেন সেখান থেকে ক্রিকেট খেলতেন এবং তার খেলা সতীর্থদের অনেক ভালো লাগে। আফগানিস্তানে যুদ্ধ মার্কিন সেনাবাহিনী ২০০১ সালে আফগানিস্তানের তালিবান শাসন শেষ হতে দেখেন এবং এরপর মঙ্গল দেশে ফিরে আসেন। সবশেষে, আফগানিস্তান জাতীয় ক্রিকেট দল প্রতিষ্ঠিত হয়েছিল।
মঙ্গল আফগানিস্তানের কোচ তাজ মালিকের সাথে সমঝোতার সৃষ্টি করেন। মঙ্গলের পিতা তাকে খেলা থেকে দুরে রাখার চেষ্টা করতেন। মালিক মঙ্গলের পরিবারের সঙ্গে কথা বলতে পাকিস্তানের সীমান্ত খোস্ত প্রদেশের গিয়েছিলেন। তাদের বলতে যে: "সে একদিন অনেক বড় হবে"। মালিক তাদের সাথে রাতে কথা বলেন এবং সকালে মঙ্গলকে খেলানোর জন্য অনুমতি নেন। মঙ্গলের আফগানিস্তানের হয়ে অভিষেক হয় ২০০১ সালে "কায়েদ-ই-আযম" ট্রফিতে নাউসেহেরার বিরুদ্ধে। তার আন্তর্জাতিক ম্যাচে অভিষেক হয় ২০০৪ সালে এসিসি ট্রফিতে ওমান এর বিরুদ্ধে। টুর্নামেন্ট চলাকালীন সময়ে মঙ্গল ২৭১ রান নিয়ে আফগানিস্তান সর্ব্বোচ্চ রান সংগ্রহকারী নির্বাচিত হন। এটা ছিল প্রতিযোগিতায় অংশগ্রহণ প্রথম সময় এবং তারা কুয়েতকে হারিয়ে হারিয়ে কোয়ার্টার ফাইনালালের দিকে অগ্রসর হয়।
২০০৭ সালে মঙ্গলকে জাতীয় দলের অধিনায়ক নির্বাচন করা হয়। মঙ্গলের নেতৃত্বে ২০০৮ সালের আইসিসি ওয়ার্ল্ড ক্রিকেট লীগ ডিভিশন ফাইভ জিতে যেটি তার নেতৃত্ব্বের মাত্র ১ বছরেরও কম সময় ছিল। মঙ্গলের নেতৃত্বে আফগানিস্তান স্কটল্যান্ডের বিরুদ্ধে প্রথম ওডিআইতে জয় লাভ করে।
মঙ্গল অক্টোবর ২০১০ সালে প্রথম শ্রেনীর ক্রিকেটে কেনিয়া জাতীয় দলের বিরুদ্ধে প্রথম শতক লাভ করেন। তিনি ১৬৮ রান করে রান আউটের শিকার হন। তিনি তার ইনিংসটি গড়েন বোলার হামিদ হাসানের সাথে এবং আফগানিস্তান ১৬৭ রানের ব্যাবধানে জয় লাভ করে।
২০১০ সালের নভেম্বরে মোহাম্মাদ নবীকে চীনে অনুষ্ঠিতব্য ২০১০ সালের এশিয়ান গেমসে অধিনায়ক করা ঘোষনা দেওয়া হয় এবং উক্ত মাসেই তাকে অধিনায়কত্ব দেওয়া হয়। আফগানিস্তান ক্রিকেট বোর্ড একটি বিবৃতি প্রকাশ করে বলেন যে "আমরা ১৬টি একদিনের আন্তর্জাতিকে খেলেছি কিন্তু আমরা শুধুমাত্র নয়টি জিততে পেরেছি সেইজন্য আমরা অধিনায়কত্ব বোঝা নওরোজ খুব ভারী মনে হচ্ছে এজন্য নবীকে সর্বোত্তম মনে করে হচ্ছে। সেমি-ফাইনালে পাকিস্তানকে হারিয়ে তারা ফাইনালে ওঠে এবং ফাইনালে বাংলাদেশের কাছে পরাজিত হয়ে একটি রৌপ্যপদক দিয়ে নিয়ে সন্তুষ্ট থাকতে হয়।
উসমান খাওয়াজা
উসমান তারিখ খাওয়াজা (জন্ম: ১৮ ডিসেম্বর ১৯৮৬) হলেন একজন পাকিস্তানী বংশোদ্ভূত অস্ট্রেলীয় ক্রিকেটার। তিনি ২০০৫ সালে অস্ট্রেলীয় অনূর্ধ্ব-১৯ চ্যাম্পিয়নশিপে অসাধারণ নৈপূণ্য প্রদর্শনের জন্য পুরষ্খারপ্রাপ্ত একজন খেলোয়াড়। এছাড়াও তিনি শ্রীলঙ্কায় অনুষ্ঠিতব্য ২০০৬ সালের অনূর্ধ্ব-১৯ বিশ্বকাপ ক্রিকেটে অস্ট্রেলীয় উদ্বোধনী ব্যাটসম্যান হিসেবে খেলেছেন। খাওয়াজা "র‌্যান্ডউইক পিটারস্যাম ক্রিকেট ক্লাব" দলের হয়ে খেলে থাকেন।
২০০৮ সালে খাওয়াজার নিউ সাউথ ওয়েলস দলের হয়ে টপ-অর্ডার ব্যাটসম্যান হিসেবে প্রথম শ্রেণীর ক্রিকেটে অভিষেক হয়। একই বছরে, তিনি নিউ সাউথ ওয়েলসের হয়ে পরপর জোড়া শতক করতে সক্ষম হন; যেটি এর আগে কেউ এমন ইতিহাস গড়তে সক্ষম হননি। ২২ জুন ২০১০ সালে অস্ট্রেলীয় বোর্ড কর্তৃক ঘোষিত হয় যে, খাওয়াজা ইংল্যান্ডে অনুষ্ঠিতব্য পাকিস্তানের বিরুদ্ধে ২টি টেস্টের অংশ হিসেবে থাকবেন। 
২০১০-১১ সালের এ্যাশেশ সিরিজে ১৭ দলের সদস্যে খাওয়াজা ছিলেন। এরপর তৃতীয় টেস্টে রিকি পন্টিং এর আঙ্গুলের আঘাতের কারনে খাওয়াজাকে তার জায়গায় নির্বাচন করার জন্য বিবেচনা করা হয়। এরপর তিনি পরবর্তীতে ৩ জানুয়ারি ২০১১ সালে ইংল্যান্ড এর বিরুদ্ধে পঞ্চম টেস্ট খেলতে অস্ট্রেলীয় ক্রিকেট দলে খাওয়াজাকে নির্বাচিত করেন এবং এই ম্যাচেই তার টেস্ট অভিষেক হয়। .
খাওয়াজা পাকিস্তানের ইসলামাবাদে জন্মগ্রহণ করেন এবং তিনি যখন ছোট ছিলেন তার পরিবার নিউ সাউথ ওয়েলস প্রবাসিত হন। তিনি ২০১০-১১ সালের এ্যাশেজে অভিষেক হওয়া অস্ট্রেলীয় প্রথম মুসলিম খেলোয়াড়। এছাড়াও তিনি একজন যোগ্যতাসম্পন্ন পাইলট হিসেবে পরিচিত। তিনি তার টেস্ট অভিষেকের আগে "নিউ সাউথ ওয়েলস" এর বিশ্ববিদ্যালয় থেকে এভিয়েশন মধ্যে এর স্নাতকোত্ত্তর সম্পন্ন করেন। তিনি তার ড্রাইভিং লাইসেন্স পাওয়ার আগে তার পাইলট লাইসেন্স পেয়েছিলেন। তিনি ওয়েস্টফিল্ড স্পোর্টস হাই স্কুল থেকে শিক্ষালাভ করেছিলেন।
ইমরান তাহির
মোহাম্মাদ ইমরান তাহির (; জন্ম: ২৭ মার্চ ১৯৭৯) হলেন একজন পাকিস্তানী বংশোদ্ভুত দক্ষিণ আফ্রিকান ক্রিকেটার। তিনি একজন ডানহাতি লেগ ব্রেক বোলার এবং ডানহাতি ব্যাটসম্যান। তাহির বর্তমানে দক্ষিণ আফ্রিকার ক্লাব হাইভোল্ড লায়স্বের হয়ে খেলেছেন এবং ২০১১ সাল থেকে ইংরেজ কাউন্টি ক্রিকেট দল হ্যাম্পশায়ারের হয়ে খেলছেন। সেই সাথে তার পাকিস্তানে ক্যারিয়ার জীবনে প্রথম শ্রেণীর ক্রিকেটে "ইয়র্কশায়ার কাউন্টি ক্রিকেট ক্লাব" এর বিরুদ্ধে সংক্ষিপ্ত স্পেল করেছিলেন। এবং "জেলা ক্রিকেট চ্যাম্পিয়নশিপ" এর মিডলসেক্স ও স্ট্যাফোর্ডশ্যায়ারের হয়ে অনবদ্য ক্রিকেট উপহার দিয়েছেন।
ইমরান তাহির ২৭ মার্চ ১৯৭৯ সালে পাকিস্তানের পাঞ্জাবের লাহোরে একটি মুসলিম সম্ভ্রান্ত পরিবারে জন্মগ্রহণ করেন। তিনি সুমাইয়া দিলদারের সাথে বিবাহ বন্ধনে আবদ্ধ হন।
তাহির ১ জানুয়ারি ২০১১ সালে দক্ষিণ আফ্রিকার দলে খেলার যোগ্যতা অর্জন করেন এবং ২০১১ ক্রিকেট বিশ্বকাপ এর জন্য জাতীয় দলে নির্বাচিত হন। যদিও তিনি বিশ্বকাপের পূর্বে ভারতের বিরুদ্ধে ৫ ম্যাচ সিরিজের স্কোয়াডে তার নাম ছিল কিন্তু তখনও তাহিরের অভিষেক ম্যাচ খেলা হয়নি। অধিনায়ক গ্রায়েম স্মিথ না খেলার সুযোগ না দেওয়ার কারণ ব্যাখা করে বলেন "তাহির এমন একজন ব্যক্তি যাকে আমরা উৎফুল্ল দেখতে চাই এবং আমরা তাকে খুব বেশি মানুষকে দেখাতে সুযোগ দিতে চাইনা।"
অবশেষে ইমরান তাহির ভারতের দিল্লীর ফিরোজ শাহ কোটলা স্টেডিয়ামে ২৪ ফেব্রুয়ারি ২০১১ সালে ওয়েস্ট ইন্ডিজের বিরুদ্ধ তার অভিষেক হয়। তিনি তার অভিষেক খেলায় ১০ ওভারে ৪১ রান দিয়ে ৪ উইকেট লাভ করেন।
২০১২ সালের নভেম্বরে অস্ট্রেলিয়ার বিরুদ্ধে ২য় টেস্টে ৩৭ ওভার বল করে কোন না পেয়ে ২৬০ রান দেন যেটি টেস্ট ম্যাচের ইতিহাসে সবচেয়ে খারাপ বোলিং পরিসংখ্যান। উক্ত টেস্ট ম্যাচের পরে তাকে বাদ দেওয়া হয় এবং তার জায়গায় দলে স্থালাভিসিক্ত হন রবিন পিটারসেন। 
অক্টোবর ২০১৩ সালে পাকিস্তানী বংশোদ্ভুত তাহির একটি বড় প্রত্যাবর্তনের মাধ্যমে নিজেকে তুলে ধরেন তিনি এক ইনিংসে ৫ উইকেট নেন এবং পাকিস্তান এর বিরুদ্ধে জয়ের জন্য দক্ষিণ আফ্রিকাকে সাহায্য করেন। উক্ত দুবাই টেস্টে পাকিস্তান এক ইনিংস ও ৯২ রানে পরাজিত হয়, সুতরাং সিরিজ ১-১ সমতা আসে। তাহির উক্ত ম্যাচে ৮ উইকেট গ্রহণ করেন।
৭ জানুয়ারি, ২০১৫ তারিখে ক্রিকেট সাউথ আফ্রিকা কর্তৃপক্ষ ২০১৫ সালের ক্রিকেট বিশ্বকাপের জন্য তাহির-সহ দক্ষিণ আফ্রিকা ক্রিকেট দলের ১৫-সদস্যের চূড়ান্ত তালিকা প্রকাশ করে। ২৭ ফেব্রুয়ারি, ২০১৫ তারিখে গ্রুপ পর্বের তৃতীয় খেলায় ওয়েস্ট ইন্ডিজ দলের বিপক্ষে তিনি অসাধারণ বোলিং নৈপুণ্য প্রদর্শন করেন। সিডনিতে অনুষ্ঠিত খেলায় তিনি তার নিজস্ব সেরা বোলিং পরিসংখ্যান গড়েন ৫/৪৫। এরফলে তার দল ২৫৭ রানের বিশাল ব্যবধানে জয়ী হয়।
ইমরান তাহিরের টি২০ আন্তর্জাতিকে ৫টি সেরা বোলিং পরিসংখ্যান:
ইমরান তাহিরের একদিনের আন্তর্জাতিকে ৫টি সেরা বোলিং পরিসংখ্যান:
অ্যালেক্স হেলস
আলেকজান্ডার ড্যানিয়েল হেলস (; জন্ম: ৩ জানুয়ারি ১৯৮৯) হলেন একজন ইংল্যান্ড ক্রিকেটার। তিনি ডানহাতি ব্যাটসম্যান এবং ডানহাতি মিডিয়াম ফাস্ট বোলার হিসেবে বর্তমানে নটিংহ্যামশায়ার কাউন্টি ক্রিকেট ক্লাবে খেলছেন। এছাড়াও তিনি নিয়মিত ইংল্যান্ড দলের হয়ে টুয়েন্টি২০ আন্তর্জাতিক খেলে থাকেন।
হেলস হিলিংডনে জন্মগ্রহণ করেন এবং এবং তিনি বাকিংহামশায়ের উভয় ওয়েস্টব্রোক হে স্কুল ও চিছাম হাই স্কুলে অংশগ্রহণ করেন। তাঁর পিতা গ্যারি ব্রোক স্থানীয় ব্যাটিং রেকর্ড করেন (১৯৯১ সালে একটি সীমিত ওভারে ম্যাচে তিনি ৩২১ রান করে অপরাজিত থাকেন), তার পিতামহ ডেনিস একজন প্রতিভাবান টেনিস খেলোয়াড় ছিল যিনি একবার উইমবল্ডন এ পাঁচ সেটে রড লেভারকে হারান।
হেলস মাত্র ১৬ বছর বয়সে ২০০৫ সালে জাতীয় দলে সুযোগ পান। তিনি লর্ডসের ক্রিকেট আইডল হিসেবে এক ওভারে ৫৫ রান নেন যাতে (৩টি নো বল, ৮টি ছয়, এক চার)। হাস্যকরভাবে, তিনি তার দ্রুত বোলিং ক্ষমতা জন্যও তাকে নির্বাচন করা হয।
শন মার্শ
শন এডওয়ার্ড মার্শ (; (জন্ম: ৯ জুলাই ১৯৮৩) একজন অস্ট্রেলিয়ান ক্রিকেটার যিনি অস্ট্রেলিয়ান ঘরোয়া ক্রিকেট ওয়েষ্টার্ণ ওয়ারিয়র্সের হয়ে খেলে থাকেন। এছাড়াও তিনি অস্ট্রেলিয়া জাতীয় দলের হয়ে টেস্ট, একদিনের আন্তর্জাতিক এবং টুয়েন্টি২০ আন্তর্জাতিক খেলে থাকেন। তার ডাকনাম হল সস। তিনি হলেন একজন বাহাতি উদ্বোধণী ব্যাটসম্যান এবং দলের অতিরিক্ত বোলার হিসেবে একজন স্পিন বোলার।
মার্শ এবং তার ছোট ভাই মিচেল মার্শ পার্থের ওয়েসলি কলেজে পড়াশোনা করেন এবং সেখানে চমৎকার ক্রিকেট খেলার সাথে সম্পৃক্ত হন। ১৯৯৮ সালে শন "পাবলিক স্কুল এসোসিয়েশন" কর্তৃক আয়োজিত "ডারলট কাপ ক্রিকেট প্রতিযোগিতায়" সর্বোচ্চ গড় (২১০) করে রেকর্ড গড়েন এবং এটি বিগত ১০ বছর পরে রেকর্ড ভেঙে নতুন রের্কড সৃষ্টি করেন।
২০০৪ সালে মার্শ ওয়ালসডেন ক্রিকেট ক্লাবের সাথে চুক্তিবদ্ধ হন। যদিও তারা স্টিভ ওয়াহ এর অবসরের পরে অস্ট্রেলিয়ার উদীয়মান ক্রিকেটারদের সন্ধানে করছিলেন। তাদের ধারণা ছিল যে; মার্শ আাগমী প্রজন্মের একজন তরুণ উদীয়মান খেলোয়াড় হিসেবে প্রতিষ্ঠিত হবে। কারণ মার্শ ১১৩৯ রান করেন ৫৬.৯৫ ব্যাটিং গড় এবং বোলার হিসেবে তিনি ১৭.৭৬ গড়ে ৪৬ উইকেট লাভ করেন।
২০০৮ সালের ইন্ডিয়ান প্রিমিয়ার লীগে কিংস এলেভেন পাঞ্জাব দলের উদ্বোধনী ব্যাটসম্যান হিসেবে খেলেন। উদ্বোধনী টুর্নামেন্টের চার ম্যাচে অনুপস্থিত থাকা সত্ত্বেও মার্শ রাজস্থান রয়ালস এর বিরুদ্ধে একটি শতক সহ টুর্নামেন্টের লিগ পর্যায়ে সর্বাধিক রান সংগ্রহকারী ছিলেন। তিনি ২০০৮ সালের আইপিএল টুর্নামেন্ট এর সর্বাধিক রান সংগ্রহ করার জন্য কমলা টুপি লাভ করেন। শন মার্শ ক্রিকেট মহাতারকাদের সঙ্গে যেমন সনাথ জয়সুরিয়া, কুমার সাঙ্গাকারা, গ্লেন ম্যাকগ্রা এবং শেন ওয়ার্ন সাথে যুক্ত হন এবং ক্রিকেট ওয়েবসাইট ক্রিকইনফো তাদের নির্বাচিত উদ্বোধনী আইপিএলে স্বপ্নের দল বলে ঘোষনা করেন। এছাড়াও অন্যান্য তরুণ প্রতিভাদের মধ্যে গৌতম গম্ভীর এবং ইউসুফ পাঠান, রোহিত শর্মা ছিলেন।
২০০৭ সালের নভেম্বরে তার সতীর্থ সাথে "লূক পমেরবার্চ" এর সাথে পানীয় মদ সেবন করার জন্য দুটি ম্যাচে স্থগিত করা হয়েছিল।
কিথুরুয়ান ভিথানাগে
কসুন দিসি কিথুরুয়ান ভিথানাগে (; জন্ম: ২৬ ফেব্রুয়ারি, ১৯৯১) কলম্বোয় জন্মগ্রহণকারী শ্রীলঙ্কার আন্তর্জাতিকমানের ক্রিকেটার। শ্রীলঙ্কা ক্রিকেট দলের অন্যতম সদস্য হিসেবে টেস্ট ক্রিকেটের পাশাপাশি একদিনের আন্তর্জাতিকেও অংশগ্রহণ করছেন। ক্রিকেট খেলায় তিনি মূলতঃ বামহাতি ব্যাটসম্যান হিসেবে দায়িত্ব পালন করে থাকেন। পাশাপাশি দলের প্রয়োজনে মাঝে-মধ্যে লেগব্রেক বোলিংও করেন।
৮ মার্চ, ২০১৩ তারিখে গলেতে অনুষ্ঠিত টেস্টে বাংলাদেশ ক্রিকেট দলের শ্রীলঙ্কা সফরের সময় তার টেস্ট অভিষেক ঘটে। ২৫ ডিসেম্বর, ২০১৩ তারিখে আবুধাবিতে অনুষ্ঠিত একদিনের আন্তর্জাতিকে পাকিস্তানের বিরুদ্ধে অভিষেক ঘটে তার।
২০১৪ সালে বাংলাদেশ সফরে শের-ই-বাংলা জাতীয় স্টেডিয়ামে অনুষ্ঠিত ১ম টেস্টে তিনি তার ১ম সেঞ্চুরি করেন। ৮ নম্বরে ব্যাটিংয়ে নেমে তিনি অপরাজিত ১০৩* রান সংগ্রহ করেন যা শ্রীলঙ্কান ব্যাটসম্যান থিলান সামারাবিরা’র সাথে যৌথভাবে সমতাসূচক সর্বোচ্চ রান।
ভকতপুর জেলা
ভকতপুর জেলা হচ্ছে নেপালের কাঠমান্ডু উপত্যকায় অবস্থিত দেশের সবচেয়ে ছোট জেলা। ভকতপুর হচ্ছে এই জেলার সদরদপ্তর। এই জেলার আয়তন । ২০১১ সালের আদমশুমারি অনুসারে এ জেলার লোকসংখ্যা ৩০৪,৬৫১ জন যাদের ভেতরে ৯৭০১ জন অনুপস্থিত ছিল (অধিকাংশ বাইরে কাজ করে)।
ধাদিঙ জেলা
ধাদিঙ জেলা ( , হচ্ছে নেপালের বাগমতী অঞ্চলের ৭৫টি জেলার একটি জেলা। ধাদিঙ হচ্ছে এই জেলার সদরদপ্তর। এই জেলার আয়তন ।। ২০০১ সালের আদমশুমারি অনুসারে এ জেলার লোকসংখ্যা ৩৩৮,৬৫৮ জন এবং ২০১১ সালের আদমশুমারি অনুসারে লোকসংখ্যা ৩৩৬,০৬৭ জন।
ললিতপুর জেলা
ললিতপুর জেলা ( , হচ্ছে নেপালের মধ্যমাঞ্চল বিকাস ক্ষেত্রের বাগমতী অঞ্চলের ৭৫টি জেলার একটি জেলা। পাটান হচ্ছে এই জেলার সদরদপ্তর। এই জেলার আয়তন ।। ২০০১ সালের আদমশুমারি অনুসারে এ জেলার লোকসংখ্যা ৩৩৭,৭৮৫ জন। কাঠমান্ডু এবং ভকতপুরের সাথে এটিও কাঠমান্ডু উপত্যকার তিনটি জেলার একটি। ২০১১ সালের আদমশুমারি অনুসারে লোকসংখ্যা ৪৬৬,৭৮৪ জন।
কাঠমান্ডু জেলা
কাঠমান্ডু জেলা ( , (Nepal Bhasa: येँ जिल्ला) হচ্ছে নেপালের মধ্যমাঞ্চল বিকাস ক্ষেত্রের বাগমতী অঞ্চলের একটি জেলা। কাঠমান্ডু শহর হচ্ছে এই জেলার সদরদপ্তর এবং দেশের রাজধানী। এই জেলার আয়তন ।। ২০০১ সালের আদমশুমারি অনুসারে এ জেলার লোকসংখ্যা ১,০৮১,৮৪৫ জন এবং ২০১১ সালের আদমশুমারি অনুসারে লোকসংখ্যা ১,৭৪৪,২৪০ জন।
কাঠমান্ডু জেলা, কাঠমান্ডু ভ্যালির তিনটি জেলার একটি জেলা, যার অবস্থান মধ্যমাঞ্চল বিকাস ক্ষেত্র, নেপাল-এর বাগমতী অঞ্চল-এর পাহাড়ে। এর স্থানাঙ্ক ২৭°৪০′ উত্তর ৮৫°১৯′ পূর্ব
এই জেলাপরিবেষ্টিত:
সমুদ্রপৃষ্ঠ থেকে এই জেলার উচ্চতা থেকে উপরে
ক্যামেরন হোয়াইট
ক্যামেরন লিওন হোয়াইট (; জন্ম: ১৮ আগস্ট, ১৯৮৩) ভিক্টোরিয়া প্রদেশের ব্রিসবেনে জন্মগ্রহণকারী বিশিষ্ট অস্ট্রেলীয় ক্রিকেটার ও মেলবোর্ন স্টার্সের অধিনায়ক। এছাড়াও, ক্যামেরন হোয়াইট অস্ট্রেলিয়ার টুয়েন্টি২০ আন্তর্জাতিক দল ও ভিক্টোরিয়ান বুশর‌্যাঞ্জার্সের অধিনায়ক ছিলেন। মাঝারি সারির শক্তিশালী ব্যাটিং ও ডানহাতি লেগ-স্পিন বোলিংয়ে তিনি সবিশেষ পারদর্শী।
২০০০-০১ মৌসুমে কিশোর অবস্থায় প্রথম-শ্রেণীর ক্রিকেটে ভিক্টোরিয়ান বুশর‌্যাঞ্জার্স দলের পক্ষে বোলিং অল-রাউন্ডার হিসেবে তার অভিষেক ঘটে। সতীর্থ শেন ওয়ার্নের সাথে শুরুতে বেশ আলোড়ন সৃষ্টি করেছিলেন। অ্যান্ড্রু সাইমন্ডস প্রায়শঃই তার বলে বোল্ড হতেন।
টুয়েন্টি২০ আন্তর্জাতিক থেকে মাইকেল ক্লার্ক অবসর গ্রহণ করলে হোয়াইটকে অধিনায়ক হিসেবে মনোনীত করা হয়। ২০১০-১১ মৌসুমের অ্যাশেজ সিরিজে ইংল্যান্ডের বিপক্ষে ২ খেলার টুয়েন্টি২০ আন্তর্জাতিক সিরিজে নেতৃত্ব দেন।
পরবর্তীতে ৭ ম্যাচের ওডিআই সিরিজে ইংল্যান্ডের বিপক্ষে ক্লার্কের অধিনায়কত্বে সহ-অধিনায়ক মনোনীত হন হোয়াইট। কিন্তু সর্বশেষ ওডিআইয়ে ক্লার্ক বিশ্রাম নিলে তিনি দলকে পরিচালনা করেন। এরফলে শেন ওয়ার্নের পর তিনি হচ্ছেন প্রথম ভিক্টোরিয়ান, যিনি অস্ট্রেলিয়ার একদিনের আন্তর্জাতিক দলের নেতৃত্ব দিয়েছেন।
একই দিনে মাইকেল ক্লার্ককে টেস্ট এবং ওডিআই দলের অধিনায়ক হিসেবে ঘোষণা করা হয়। ক্যামেরন হোয়াইটকে স্থায়ীভাবে টুয়েন্টি২০ আন্তর্জাতিকের জন্য অধিনায়ক হিসেবে মনোনীত করা হয়। শেন ওয়াটসনকে সকল ধরনের ক্রিকেটে সহ-অধিনায়ক ঘোষণা করা হয়। কিন্তু, বিগ ব্যাশ লীগে দূর্বল ক্রীড়াশৈলী উপস্থাপন করলে তাকে অস্ট্রেলিয়া টুয়েন্টি২০ দলের অধিনায়ক থেকে প্রত্যাহার করা হয়। তার পরিবর্তে মেলবোর্ন স্টার্সের দলীয় সঙ্গী জর্জ বেইলিকে উত্তরসূরী ঘোষণা করা হয়।
সিন্ধুপালচোক জেলা
সিন্ধুপালচোক জেলা ( হচ্ছে নেপালের মধ্যমাঞ্চল বিকাস ক্ষেত্রের বাগমতী অঞ্চলের একটি জেলা। ছাউতারা হচ্ছে এই জেলার সদরদপ্তর। এই জেলার আয়তন ।। ২০১১ সালের আদমশুমারি অনুসারে এ জেলার লোকসংখ্যা ২৮৭,৭৯৮ জন।
নাথান কোল্টার-নাইল
নাথান মিচেল কোল্টার-নাইল (; জন্ম: ১১ অক্টোবর, ১৯৮৭) হলেন একজন অস্ট্রেলিয়ান ক্রিকেটার। তিনি বর্তমানে ওয়েস্টার্ন অস্ট্রেলিয়া ক্রিকেট দলের সাথে এবং অস্ট্রেলিয়ার ঘরোয়া ক্রিকেট পার্থ স্কর্চার্স দলের সাথে চুক্তিবদ্ধ হয়েছেন। এছাড়াও তিনি ইন্ডিয়ান প্রিমিয়ার লীগে মুম্বাই ইন্ডিয়ান্স দলের হয়ে খেলে থাকেন।
নিল ১৯৮৭ সালের ১১ই অক্টোবর পশ্চিম অস্ট্রেলিয়ার পার্থে জন্মগ্রহণ করেন। তিনি তিন সন্তানের মধ্যে বড় এবং তার দুটি ছোট বোন রয়েছে। তিনি "এ্যাকুয়ান্স কলেজ" থেকে লেখাপড়া করেন। নিল পার্থের পশ্চিম শহরতলিতে বেড়ে ওঠার সময় তিনি পশ্চিম অস্ট্রেলিয়া রাষ্ট্রীয় অনূর্ধ্ব ১৭ এবং অনূর্ধ্ব ১৯ উভয় পর্যায়ে প্রতিনিধি দলে খেলেছেন। ২০০৩-০৪ সালের রাষ্ট্রীয় চ্যাম্পিয়নশীপে অনুর্ন্ধ ১৭ খেলায় নিল ৫ ম্যাচে মাত্র ৪ উইকেট নেন এবং উক্ত টুর্ণামেন্টে পাচ ইনিসং মিলে মাত্র ১৯ রান করতে সক্ষম হন। দুই মৌসুম পরে, ২০০৫–০৬ সালে জাতীয় অনূর্ধ্ব উনিশ চ্যাম্পিয়ানশিপে (পার্থে) তিনি ৬টি ম্যাচে ২৪.৫০ এভারেজে ৮ উইকেট লাভ করেন।
২০১২-১৩ মৌসুমের শেষ দিকে, নীলকে মৌসুমের ওয়েস্টার্ন অস্ট্রেলিয়ার প্লেয়ার হিসাবে "লরি সয়াল পদক" প্রদান করা হয়।
নিল পার্থ স্করচার্স ২০১১-১২ বিগ ব্যাশ লীগে এর ১৫ সদস্যর দলে রাখা হয়। স্কোয়াডটি ওয়েস্টার্ন অস্ট্রেলিয়ার যে অনুরূপ ছিল, যেমন- রায়ান দিউফিল্ড, বেন ওডমন্ডসন, জো মনি সহ অন্যান্য ফাস্ট বোলার দিয়ে এবং অল-রাউন্ডার এর মধ্যে ছিলেন পল কলিংউড এবং মিচেল মার্শ। কাঁধের আঘাতের কারণে দলের প্রথম দুই ম্যাচ তিনি খেলতে পারেননি। নিলের অভিষেক হয় ২০১১ সালের ডিসেম্বরের শেষে তৃতীয় ম্যাচে শন মার্শ এর স্থলে ব্রিসবন হিটের বিরুদ্ধে।
২০১৩ সালের ইন্ডিয়ান প্রিমিয়ার লীগ এর নিলামে মুম্বাই ইন্ডিয়ানস নিলকে আমেরিকান ডলার ৪৫০,০০০ দামে কিনে নেয়। নীল প্রথম ম্যাচ খেলেন ২০১৩ সালের মে মাসে কিংস এলেভেন পাঞ্জাবের বিরুদ্ধে খেলেন। তার অভিষেক ম্যাচে বোলিংয়ে ৪ ওভারে ২৯ রান দিয়ে ১ উইকেট লাভ করেন এবং ব্যাট হাতে ৬ বলে ৯ রান করেন। উক্ত ম্যাচে মুম্বাই ইন্ডিয়ানস ৫০ রানে পরাজিত হয়।
২০১১-১২ সালের পশ্চিম অস্ট্রেলিয়ার হয়ে অসাধারণ নৌপুণ্যর পরে ইংল্যান্ড টুরে ২টি প্রথম শ্রেণীর ক্রিকেট খেলেন। যদিও তাকে জেমস প্যাটিনসনের পেটের আঘাতের কারনে তিনি দলে সুযোগ পান। তিনি "অস্ট্রেলিয়া এ" দলের হয়ে সাউথ আফ্রিকা দলের সাথে আরও একটি ম্যাচ খেলেন।
কাভ্রেপলাঞ্চোক জেলা
কাভ্রেপলাঞ্চোক জেলা ( , হচ্ছে নেপালের মধ্যমাঞ্চল বিকাস ক্ষেত্রের বাগমতী অঞ্চলের একটি জেলা। ধুলিখেল হচ্ছে এই জেলার সদরদপ্তর। এই জেলার আয়তন ।। ২০০১ সালের আদমশুমারি অনুসারে এ জেলার লোকসংখ্যা ৩৮৫,৬৭২ জন।
নুয়াকোট জেলা
নুয়াকোট জেলা ( , হচ্ছে নেপালের মধ্যমাঞ্চল বিকাস ক্ষেত্রের বাগমতী অঞ্চলের একটি জেলা। বিদুর হচ্ছে এই জেলার সদরদপ্তর। এই জেলার আয়তন ।। ২০০১ সালের আদমশুমারি অনুসারে এ জেলার লোকসংখ্যা ২৮৮,৪৭৮ জন এবং ২০১১ সালের আদমশুমারি অনুসারে লোকসংখ্যা ২৭৭,৪৭১ জন।
রসুয়া জেলা
রসুয়া জেলা( , হচ্ছে নেপালের মধ্যমাঞ্চল বিকাস ক্ষেত্রের বাগমতী অঞ্চলের একটি জেলা। ধুঞ্চে হচ্ছে এই জেলার সদরদপ্তর। এই জেলার আয়তন ।। ২০১১ সালের আদমশুমারি অনুসারে এ জেলার লোকসংখ্যা ৪৩,৩০০ জন। ২০১১ সালের শুমারি অনুসারে ে জেলায় গৃহের সংখ্যা হচ্ছে ৯,৭৭৮টি।
১৯৯৭ এএফসি মহিলা চ্যাম্পিয়নশিপ
১৯৯৭ এএফসি মহিলা চ্যাম্পিয়নশিপ ১৯৯৭ সালের ৫ ডিসেম্বর থেকে ১৪ ডিসেম্বর পর্যন্ত গুয়াংডং প্রদেশ, চীনে অনুষ্ঠিত হয়। এটি ছিল এএফসি মহিলা চ্যাম্পিয়নশিপের একাদশ আসর। এই চ্যাম্পিয়নশিপকে ১৯৯৯ ফিফা মহিলা বিশ্বকাপ এশিয়া অঞ্চলের বাচাইপর্ব হিসেবেও বিবেচনা করা হয়েছিল। টুর্নামেন্টে উত্তর কোরিয়ার বিপক্ষে ফাইনালে চীন বিজয়ী হয়, যা চীনের টানা ষষ্ঠ শিরোপা জয়।
বাংলাদেশ ও শ্রীলঙ্কার মধ্যকার টেস্ট ম্যাচের তালিকা
বাংলাদেশ এবং শ্রীলঙ্কা ক্রিকেট দল ২০০১ সাল থেকে অদ্যাবধি একে-অপরের বিরুদ্ধে টেস্ট ক্রিকেটে অংশগ্রহণ করে আসছে। দল দুইটি ১৬ জুলাই, ২০১৪ তারিখ পর্যন্ত মোট ১৬টি টেস্টে একে-অপরের মুখোমুখি হয়। তন্মধ্যে বাংলাদেশ দুই খেলায় ড্র করেছে, কিন্তু কোন টেস্টেই জয়লাভ করতে সক্ষম হয়নি। বাদবাকী ১৪টি খেলাতেই শ্রীলঙ্কা দল জয়ী হয়।
১৬ জুলাই, ২০১৪ইং তারিখ পর্যন্ত বাংলাদেশ-শ্রীলঙ্কার মধ্যকার টেস্টের তালিকা নিম্নরূপ:
কুশিং সিন্ড্রোম
কুশিং সিন্ড্রোম (ইংরেজি:Cushing Syndrome) হল, কর্টিসল হরমোনের নিয়ন্ত্রণহীন বৃদ্ধির ফলে উদ্ভূত সকল সমস্যা। উচ্চমাত্রায় গ্লুকোকর্টিকয়েড ড্রাগ গ্রহণ কিংবা অতিরিক্ত কর্টিসল, অ্যাড্রেনোকর্টিকোট্রপিক হরমোন (ACTH) এর কারণেও হতে পারে। 
পিটুইটারি গ্রন্থিতে টিউমার হলে অতিরিক্ত ACTH ক্ষরণ হয় যা অ্যাড্রেনাল গ্রন্থিকে কর্টিসল তৈরিতে উদ্বুদ্ধ করে। গ্লুকোকর্টিকয়েড জনিত কারণ ছাড়া এই কারণই ৭০ ভাগ দায়ী। কুশিং রোগ থেকে কুশিং সিন্ড্রোম পৃথককরণের সহজ উপায় হল কুশিং সিন্ড্রোমে ACTH এর মাত্রা কম থাকে। এর কারণ কর্টিসল নেগেটিভ ফিডব্যাক মেকানিজম এর মাধ্যমে হাইপোথ্যালামাস এবং সম্মুখ পিটুইটারিকে নিবারণ করে থাকে।
অবথ্যালামাস
অবথ্যালামাস বা হাইপোথ্যালামাস () (গ্রিক থেকে "ὑπό" = "under" এবং "θάλαμος" = "room, chamber") অগ্র মস্তিষ্কের একটি অংশ যা থ্যালামাসের ঠিক নিচে অবস্থিত, গ্রে ম্যাটার দ্বারা নির্মিত অংশ। হাইপোথ্যালামাস হাইপোফাইসিয়াল ট্র্যাক্ট দ্বারা পিটুইটারি গ্রন্থি এর সাথে যুক্ত থাকার মাধ্যমে স্নায়ু তন্ত্র এর সাথে অন্তঃক্ষরা গ্রন্থি এর সংযোগ ঘটায়। হাইপোথ্যালামাস শ্বসনজনিত কিছু কাজ ছাড়াও স্বয়ংক্রিয় স্নায়ু কেন্দ্র এর কিছু কাজ করে। এটি কতিপয় হরমোন সৃষ্টি ও ক্ষরণ করে যাদের হাইপোথ্যালামিক হরমোন বা রিলিজিং হরমোন বলে। আর এরই প্রভাবে এরা পিটুইটারি গ্রন্থিকে উদ্দীপ্ত কিংবা নিবৃত করে।
হাইপোথ্যালামাস শরীরের তাপমাত্রা, ক্ষুধা,তৃষ্ণা, ঘুম এর মত গুরুত্বপূর্ণ কাজে নিয়োজিত থাকে।
রবি নিয়োগী
বিপ্লবী রবি নিয়োগী (জন্ম:২৯ এপ্রিল, ১৯০৯ - মৃত্যু: ১০ মে, ২০০২) বাংলাদেশের একজন বিপ্লবী বামপন্থী রাজনীতিবিদ।
রবি নিয়োগী ১৯০৯ সালের ২৯ এপ্রিল শেরপুরে এক বিখ্যাত জমিদার পরিবারে জন্মগ্রহণ করেন। পুরো নাম রবীন্দ্র চন্দ্র নিয়োগী।
২০০২ সালের ১০ মে বিপ্লবী রবি নিয়োগী মৃত্যুবরণ করেন।